Ministarstvo sigurnosti BiH: Policija nema pravo koristiti silu protiv građana BiH\nMuški Portal » Puls » Ministarstvo sigurnosti BiH: Policija nema pravo koristiti silu protiv građana BiH\nGlasnogovornik Ministarstva sigurnosti BiH Admir Malagić izjavio je na današnjoj konferenciji za medije da se Ministarstvo sigurnosti BiH oštro protivi upotrebi sile od strane policije prema građanima BiH koji su se okupili na protestima u nekoliko gradova BiH, javlja Anadolu Agency (AA).\n“U vezi sa posljednjim dešavanjima u Tuzli i još nekoliko gradova, sve akcije u tom kontekstu vode kantonalni MUP-ovi koji nisu u ingerenciji Ministarstva sigurnosti BiH. Ipak, Ministarstvo sigurnosti BiH se protivi upotrebi sile od strane policije protiv građana”, kazao je on.\nNaglasio je da građani BiH prema zakonu imaju pravo da slobodno i na miran način iskažu svoje nezadovoljstvo sa vlastima.\n“Kao i u ranijim slučajevima kada su se okupili građani ispred institucija BiH u Sarajevu, Ministarstvo sigurnosti smatra da tokom i ovih protesta policija ne treba primjenjivati silu prema građanima BiH. Smatramo da građani imaju pravo da iskažu svoje socijalno i antikoruptivno raspoloženje, i da pritom policija ne treba upotrebljavati prekomjernu silu”, rekao je glasnogovornik Ministarstva sigurnosti BiH.\nMuški portal „Budi muškarac“ – GUMA M i Renault te pozivaju\nTuzla: Povrijeđeno najmanje 30 osoba, specijalac životno ugrožen\nNovi sukobi u Tuzli: Demonstranti bacali kamenje, policija uzvratila velikom količinom suzavaca


U NOVOM SADU POČINjE FESTIVAL ULIČNE KULTURE\n8. септембра 2019. Novi Sad, OPENS 2019, Vesti\n„OPENS distrikt” jedinstveni je međunarodni festival ulične kulture, umetnosti i sporta, koji će se od 9. do 16. septembra održati u Novom Sadu. Festival će početi 9. septembra Omladinskim kampom, a okupiće dvadesetak mladih ljudi iz svih prethodnih omladinskih prestonica Evrope (uz jednu buduću: Amijen 2020), kao i mlade iz Novog Sada. Tokom deset dana kampa učesnici će prolaziti kroz di-džej radionice i radionice crtanja grafita, upoznavaće se s Novim Sadom – Omladinskom prestonicom Evrope, Novosađanima, lokalnim običajima i legendama Bloka, a posebno s komšijama iz mesne zajednice Omladinski pokret.\nTim povodom biće priređena svojevrsna „Komšijska žurka” na igralištu kod MZ, a pozvani su i mladi iz kampa, umetnici, učenici Mašinske škole i, naravno, komšije. Za muziku će biti zaduženi mladi iz kampa s di-džej radionica, a biće postavljeni najloni i sprejevi za crtanje. Biće to prilika da se u aktivnosti OPENS-a direktno uključe mladi iz lokalne zajednice koji će, osim druženja na samoj žurci, imati priliku da učestvuju kao kvart u organizaciji događaja (pripremi za murale i hostovanju OPENS programa). Žurka, odnosno druženje s komšijama iz kvarta, ujedno je i znak zahvalnosti zajednici koja će ugostiti OPENS, umetnike iz regiona, mlade iz Evrope na kampu i nedelju dana biti „OPENS distrikt”.\nDa ulična umetnost može otvoriti 100 vrata i povezati region, OPENS je dokazao prethodnu godinu, poklanjajući murale gradovima u regionu. Nakon Zagreba, Sarajeva, Banjaluke, Soluna, Podgorice i Budve, nakon stotina kilometara, limenki spreja, novih prijatelja i priča, poslednja „puzla” uskoro stiže u Novi Sad. Od 10. do 16. septembra oslikavaće se na više lokacija grad podno Petrovaradinske tvrđave.


Bajden: Vrata NATO-a ostaju otvorena - Vijesti.me\nBajden: Vrata NATO-a ostaju otvorena\n“SAD ce ostati posvećene projektu cjelovite i ujedinjene Evrope i transatlantskoj zajednici u kojoj ima mjesta za sve zemlje koje dijele njene vrijednosti”, naveo je on\nVrata NATO-a ostaju fundamentalno otvorena, a taj savez danas je relevantniji nego ikada, kazao je potpredsjednik Sjedinjenih Američkih Država (SAD), Džozef Bajden.\nTokom drugog dana konferencije "Ka slobodnoj i cjelovitoj Evropi", koju je u Vašingtonu organizovao Atlantski savjet SAD, potpredsjednik Vlade Igor Lukšić, zajedno sa ostalim visokim zvaničnicima, imao je kraći susret sa Bajdenom koji je govorio na zatvaranju dvodnevnog skupa.\nKako je saopšteno iz Ministarstva vanjskih poslova i evropskih integracija, Bajden je naglasio da vrata NATO “ostaju fundamentalno otvorena i da je NATO danas relevantniji nego ikada”.\n“SAD ce ostati posvećene projektu cjelovite i ujedinjene Evrope i transatlantskoj zajednici u kojoj ima mjesta za sve zemlje koje dijele njene vrijednosti”, naveo je on.\nOlbrajt i Lukšić (foto: Vlada Crne Gore)\nTokom susreta koji je za prisutne ministre organizovan sa Bajdenom, Lukšić je podsjetio na nedavnu posjetu premijera Mila Đukanovica Vašingtonu i snažne poruke upućene o značaju članstva u NATO za Crnu Goru i ponovio uvjerenje da ostvareni napredak kvalifikuje Crnu Goru za sledeću članicu NATO.\nLukšić je razgovarao i sa državnom sekretarkom SAD u vrijeme administracije predsjednika Klintona Medlin Olbrajt i savjetnikom za nacionalnu bezbjednost u administraciji predsjednika Buša, Stivenom Hedlijem.\n“Oba sagovornika je informisao o napretku Crne Gore u evroatlantskim integracijama i očekivanjima od samita u Velsu, naglasivši da posao međunarodne zajednice na Zapadnom Balkanu jos uvijek nije završen, a da će tek time biti kompletiran i projekat cjelovite i slobodne Evrope”, kaže se u saopštenju.\nda ste malo vise iskreni rekli bi da ste vrata malo priskrinuli,kao prvo zato jer vam vasi spijuni realno daju izvjestaje o vecinskom narodnom nepovjerenju,kao drugo nakon izjave ostrascenog kerija da zemlje clanice natoa treba da idvajaju 2%bdp godisnje za naoruzanje jasna je stvar da to ne moze nasa ekonomija.\nЕ мој Лукшићу...\nlijepa li je ova slika luksic i olbrajtova zagrljeni nasmijani srecni,ja ovu zenu pamtim kao zlo koje je huskalo i sprovodilo nato agresiju na nasu zemlju,na dusi joj hiljade mrtvih,a dobila je nagradu svoju kompaniju koja uspjesno plijeni po kosovu.


Evropska raskrsnica - Klerp\nSmešten u niškoj kotlini uz ušće Nišave u Južnu Moravu, Niš se nalazi na raskrsnici najvažnijih balkanskih i evropskih saobraćajnih pravaca.\nPovezanost drumskim saobraćajem\nVelika je evropska raskrnica koja povezuje južne krake Кoridora X koji vode ka Grčkoj, odnosno Bugarskoj i dalje do Turske i Bliskog istoka. Grad Niš je i raskrsnica između centralne Evrope i četiri morska pristaništa: Istanbul, Varna, Solun i Drač.\nPovezanost vazdušnim saobraćajem\nSa Evropom je povezan I vazdušnim saobraćajem. Aerodrom „Кonstantin Veliki“ drugi je aerodrom najveći putnički i teretni aerodrom u našoj zemlji. Počev od 2015. godine, kada su svoje letove najavile niskotarifne kompanije Wizzair i Ryanair, niški aerodrom beleži konstantan porast broja putnika. Doživeo je trostruki rast putničkog saobraćaja i premašio sve rekorde.\nOd jula 2019.godine sa aerodroma „Кonstantin Veliki“ leti i nacionalna avio kompanija Air Srbija, koja saobraća na 12 novih destinacija. Odlukom Vlade Srbije od jula do 30.juna 2023., novi letovi će povezivati Niš sa sledećim gradovima: Nirnberg, Hanover, Frankfurt, Кarlsrue i Fridrihshafen u Nemačkoj, Geteborg u Švedskoj, Salcburg u Austriji, Budimpešta u Mađarskoj, Rim i Bolonja u Italiji, Tivat u Crnoj Gori i Ljubljana u Sloveniji itd. Uz letove do Memingema, Beča, Bazela, Malmea, Dortmunda, Berlina, Bergama, Bratislave, Stokholma i Dizeldorfa, to su ukupno 22 destinacije do kojih se iz Niša može u Evropu.\nPovezanost železničkim saobraćajem\nPored odlične povezanosti drumskim i avio saobraćajem sa ostalim gradovima Srbije i Evrope, Grad Niš je jako dobro povezan i železničkom mrežom, kako sa srpskim, tako i sa evropskim destinacijama. Niš je zato lako dostupan iz svih pravaca što predstavlja njegovu nemerljivu prednost u odnosu na druge. Na raskrnici puteva, Grad Niš interesantan je, kako domaćim, tako i stranim investitorima koji, kada odlučuju o realizaciji neke velike investicije, kao važan kriterijum, ističu upravo saobraćajnu infrastrukturu, odnosno drumsku, železničku i avio povezanost sa ostalim delovima Evrope i Srbije.


Ambasador Stefan Tomašević prisustvovao je danas promociji srpskih proizvoda u prodajnom lancu kompanije Remarkt, u Aradu. Promociji su prisustvovali i predstavnici kompanije Remarkt Dušan Vilms, Đerardo Moncilo i Florian Katana, poslanik rumunskog Parlamenta i predsednik Saveza Srba u Rumuniji Ognjan Krstić, zamenik prefekta okruga Arada Jonel Sinać, predsednik Županijskog saveta Arada Justin Ćonka, gradonačelnik Arada Kalin Bibarc i predstavnici srpske dijaspore.\nAmbasador Tomašević je istakao da sa velikim zadovoljstvom, uoči Uskrsa, prisustvuje svečanosti koju su domaćini iz kompanije Remarkt pripremili u čast srpskih proizvoda, a kojima Srbija duguje veliku zahvalnost na pruženoj šansi i otvorenim vratima, koja je izuzetno teško otvoriti na zahtevnom evropskom tržištu. Naglasio je da je vizija plasmana srpskih proizvoda radi unapređenja ekonomske saradnje i pozicioniranja na rumunskom tržištu, posvećena povećanju obima robne razmene, ali i zbog sveukupnog jačanja bilateralnih odnosa između Srbije i Rumunije, bila osnovna ideja u razgovorima koje je pre godinu dana započeo sa Dušanom Vilmsom, ukazavši da je tu viziju i stazu po kojoj koračamo zapravo postavio i popločao predsednik Republike Srbije Aleksandar Vučić, a to je vizija ekonomski jake Srbije, koja sa svojim susedima razvija najbolje odnose, što je politika koju na najbolji mogući način sprovodi ministar spoljnih poslova Republike Srbije Nikola Selaković, koja kao važnu komponentu sadrži i ekonomsku diplomatiju, a predstavnicima Republike Srbije u svetu preostaje da je na adekvatan način zastupaju i realizuju.\nAmbasador Tomašević je naglasio da smo do nedavno na rumunskom tržištu imali samo jednog proizvođača iz Srbije, kao i da su postojali pojedinačni pokušaji plasmana koji su bili neodrživi. Ukazao je da se danas može uverite da u trgovinskom lancu Remarkt postoji čitav spektar vrhunskih srpskih proizvoda. Zaključio je da je to plod posvećenog rada koji je zahtevao mnogo truda svih učesnika u ovom procesu. Ukazao je da je srećan jer među proizvodima, izuzev konditorskih, suhomesnatih i drugih prepoznatljivih brendova, značajno mesto zauzimaju srpska vina, što je od ogromnog značaja za vinsku industriju u Srbiji i u skladu sa strategijom Republike Srbije u pogledu pozicioniranja srpskih vina na inostranom tržištu. Dodao je da je Rumunsko tržište bogatije za srpske proizvode i da je siguran da će se saradnja srpskih proizvođača sa rumunskim lancima prodaje nastaviti, a asortiman robe dodatno proširiti. Konstatovao je da je otpočinjanje ovako značajne saradnje dobar pokazatelj i prilika za rumunske proizvođače da, koristeći primenjena i poznata iskustva, na srpskom tržištu dodatno ojačaju svoju ponudu.\nNa kraju je zaključio da se istrajnost u radu i velika želja svih učesnika u okviru ovog projekta isplatila, gde je pored najvećih zasluga koje pripadaju domaćinima, istakao ogroman značaj srpskog distributera koji je omogućio da se objedini ponuda srpskih proizvođača i preuzeo značajan teret u pogledu finansiranja i razvoja jednog potpuno novog tržišta, usled čega će korist imati potrošači, kompanija Remarkt, srpski proizvođači, distributer, ali i srpsko - rumunski odnosi, danas znatno bogatiji i spremniji da u predstojećem periodu budu dodatno ojačani novim projektima i plodnom saradnjom privrednika koje ohrabruje, podstiče i sa velikom radošću očekuje.


Kanselo: Ronaldo nema šta da dokazuje\nBanjaluka 1 ℃\nNaslovna/Sport/Kanselo: Ronaldo nema šta da dokazuje\nFudbalski reprezentativac Portugalije Žoao Kanselo, član Juventusa, rekao je da njegov saigrač Kristijano Ronaldo, koji se vratio u reprezentaciju, nema više šta da dokazuje.\nRonaldo je poslednji put za nacionalni tim igrao na Svetskom prvenstvu u Rusiji prošle godine, a napadač Juventusa biće u timu za kvalifikacione mečeve za EURO 2020 protiv Ukrajine i Srbije.\n“Ronaldo je pokazao kvalitet u svakom timu u kojem je igrao. U reprezentaciji ili u bilo kom klubu gdje je igrao, ušao je u istoriju. Ronaldo nikom ništa ne treba da dokazuje. Zadovoljstvo je što sa njim igram u reprezentaciji i u Juventusu. To je još jedan važan igrač za nas i naravno, on je veoma važan fudbaler”, rekao je Kanselo, a prenosi Goal.com.\nRonaldo je najbolji strijelac Portugalije svih vremena, a na Evropskom prvenstvu 2016. godine u Francuskoj postao je rekorder po broju nastupa za reprezentaciju, kada je prestigao legendarnog Luisa Figa.\nEuro igra Kristijano Ronaldo Žoao Kanselo\n“Zmajići” spremni za Moldaviju\nKolarovu prijeti suspenzija zbog nedoličnog ponašanja\nSilađi ispunio olimpijsku normu i oborio državni rekord Srbije\nObavljen žrijeb finala Kupa BiH\nBanjalučke predstave pred publikom u Beogradu\nProsinečki otkrio karte za Grčku\nĐoković protiv Nadala ili Federera tek u finalu


Hrvatski državljanin u prevari sa naplatom usluga za preduzetnike - Ozon Media\nHrvatski državljanin u prevari sa naplatom usluga za preduzetnike\nPrema zvaničnim podacima APR, Grubišić je jedini osnivač firme „Digitalna platforma“, koja upravlja internet-stranicom www.privredni-registar.rs, a čiji je naziv gotovo identičan Agenciji za privredni registar.\nU Agenciji za privredne registre kažu da je u pitanju firma koja je i prošle godine na isti način mnoge privrednike dovodila u zabludu, uzimajući im novac, kao i da sada to isto rade, ali pod drugim nazivom.\nKako dodaju, u pitanju je dovođenje u zabludu privrednih subjekata da dopise upućuje Registar privrednih subjekata koji vodi APR, zbog čega su se u ranijem periodu više puta obraćali MUP i Tužilaštvu.\nPo dopisu i uplatnici koja stiže na adrese mnogih privatnika u Sremskoj Mitrovici tražena naknada za upis u registar je 4.500 dinara, a rok za uplatu je 15 dana. Ukoliko se ovaj rok ne poštuje, tačnije kako se navodi, ukoliko se uplata ne izvrši do 12. oktobra, naknada je skoro nekoliko puta veća i iznosi 15.000 dinara.\nIstovremeno, problem ima i Agencija koja ima sličan domen a kojoj pristižu pitanja o naplati. Na naše pitanje dobili smo odgovor da nije u pitanju njihova firma i upozorenje:\nPoznavaoci kažu da za naplatu iznosa manjeg id 5000 dinara, lice može da podnese privatnu krivičnu prijavu ali i da naznaka o naplati iznosa od 15.000 dinara znači pokušaj ozbiljnijeg krivičnog dela od prevare, i to svakako onog krivičnog dela koje se obavlja u vidu zanimanja.


Van Dajk: Odlučio sam, ne idem na Evro - BIGportal.ba\n12 Maja, 2021 12 Maja, 2021 0133\n“U ovoj poslednjoj fazi rada, morao sam da se suočim sa odlukom, da li ću igrati na Evro 2020 ili ne? Uz sve što se dešava, osećam da je zbog moje kondicije prava odluka da ne idem na Evro i da krenem sa poslednjom fazom rehabilitacije tokom pauze između dve sezone. Puna koncentracija biće na predsezoni sa klubom, to je realan cilj i radujem se tome“, rekao je Van Dajk.\nBez obzira na sve, odluka da ne učestvuje na kontinentalnom prvenstvu nije mu lako pala.\n“Veoma mi je žao što ću propustiti Evro i što neću predvoditi moju reprezentaciju tamo, ali stvari su bile takve kakve jesu i to sam morao da prihvatim, svi moramo to da prihvatimo. Mislim da je odluka da ne idem prava kada se sagleda šira slika svega.Teško je, ali pomirio sam se sa tim“, zaključio je štoper Liverpula.\nHolandija je na Evro 2020 u grupi sa C sa Ukrajinom, Austrijom i Severnom Makedonijom.\nVan Dajk je za “narandžaste” odigrao 38 utakmica i postigao četiri gola.


Seminar Institutional Efforts to Enhance Arbitration - Marjanovic Law\nUčešće na seminaru ”Institucionalni napori za unapređenje arbitraže”\n26. Septembar 2017\nPredstavnici Marjanović Law uzeli su učešće na seminaru ”Institucionalni napori za unapređenje arbitraže“ koja je održana 22. septembra na Pravnom fakultetu Univerziteta u Beogradu. Učešćem u predmetnoj diskusiji dali smo svoj doprinos u razmatranju preduzetih napora u cilju unapređenja arbitraže u Srbiji.\nArbitraža, kao alternativni način rešavanja sporova, u Srbiji ima skoro stogodišnju tradiciju, pa je samo od 2006. godine, više od 250 stranaka iz raznih zemalja učestvovalo u međunarodnoj poslovnoj arbitraži na teritoriji Srbije. U Srbiji trenutno postoje dve stalne arbitražne institucije, Beogradski arbitražni centar (BAC) i Stalna arbitraža pri Privrednoj komori Srbije koja je osnovana 2016. godine, zamenjujući dve do tada postojeće samostalne arbitražne institucije pri Privrednoj komori Srbije.\nPanelisti predmetne diskusije su bili Džejms Menc, zamenik generalnog sekretara u Nemačkoj arbitražnoj instituciji (DIS), zatim Vladimir Pavić, profesor na Pravnom fakultetu Univerziteta u Beogradu i potpredsednik Beogradskog arbitražnog centra, Senka Mihaj, partner u advokatskoj kancelariji Mihaj, Ilić & Milanović iz Beograda, kao i Miroslav Paunović, advokat iz Beograda i dugogodišnji arbitar Spoljnotrgovinske arbitraže pri Privrednoj komori Srbije. Diskusijom je predsedavao i vodio Filip Boras, partner u advokatskoj kancelariji Baker McKenzie Austrija.\nUčesnici seminara su iz izlaganja Džejmsa Menca bili u mogućnosti da se upoznaju sa radom Nemačke arbitražne institucije i novim rešenjima koja su doneta u cilju unapređenja rada i postupanja te institucije, dok je profesor Vladimir Pavić govorio o prvim iskustvima BAC-a i novinama u pravilima arbitražnog postupka definisanih Pravilnikom BAC-a (Beogradska pravila). Kako su Beogradska pravila prilično nova i u fazi implementacije, od izuzetnog značaja su bili komentari Džejmsa Menca, a koji se odnose na funkcionisanje Nemačke arbitražne institucije, kao jedne od vodećih arbitražnih institucija u svetu.\nS tim u vezi, panelisti su u interaktivnoj diskusiji razmenjivali svoja iskustva iz dugogodišnje arbitražne prakse, sa posebnim fokusom na određena ,,problematična“ pitanja koja se javljaju u postupanju pred arbitražnim sudovima. Neke od značajnih tema koje su bile predmet panel diskusije su prosečna dužina trajanja arbitražnog postupka, sastav arbitražnog suda u zavisnosti od vrednosti spora, pitanje poverljivosti informacija iz arbitražnog postupka, troškovi postupka i dr.\nPored navedenog, predmet diskusije učesnika je bio novi institut u pravilima postupanja Nemačke arbitražne institucije pod nazivom “early case assesment”, koji je uveden u cilju stvaranja veće efikasnosti i ekonomičnosti postupka, s tim da je mišljenje znatnog dela učesnika diskusije da takvo rešenje trebe uzeti sa rezervom, budući da se istim prejudicira krajnji ishod postupka.\nKao advokatska kancelarija koja klijentima, između ostalog, pruža usluge pravnog savetovanja i zastupanja u arbitražnim postupcima, iskreno verujemo da će se u budućnosti održavati veći broj seminara sa ciljem da se privrednim subjektima ukaže na mogućnost alternativnog rešavanja sporova sa jedne strane, odnosno na napore koji se preduzimaju za razvoj i unapređenje arbitraže u Srbiji, sa druge strane.


Proizvodni program | Lotex Group\nPosebno smo ponosni namogućnost da zadovoljimo širok spektar potreba klijenata u oblasti čeličnih konstrukcija. Korišćenje najmodernijih svetskih tehnologija u ovoj oblasti građevinske industrije omogućava nam da ponudimo najpovoljnije uslove nabavke cevi velikih prečnika i debljina, hladno oblikovanih profila, sečenja lima gasom, plazmom ili laserom, robotskog zavarivanja, antikorozivne zaštite i brojnih drugih usluga i materijala.\nZahvaljujući kvalitetu našeg projektnog studija i vrhunskim inženjerima kompanija Lotex Group je uspešna u projektovanju i izradi standardnih građevinskih konstrukcija, a naš tim je uvek spreman da pomera granice uvođenjem novih tehnologija i materijala.\nPosebnu pažnju poklanjamo kontroli kvaliteta i zato smo sertifikovani za brojne ISO standarde. Miks tehnologija, operative i projektnog studija kao i brojni realizovani projekti koji se odlikuju vrhunskim kvalitetom omogućili su nam regionalnu prepoznatljivost i povezivanje sa brojnim domaćim i stranim\nLotex Group konstantno ulaže velika sredstva umodernizaciju građevinskih tehnologija, softvera i edukovanja inženjerskog kadra i građevinske operative u cilju pružanja kvalitetnih usluga svojim klijentima.


Sednica SO Bor: Radno angažovanje za pet stotina nezaposlenih – RADIO TELEVIZIJA BOR\nSednica SO Bor: Radno angažovanje za pet stotina nezaposlenih\nBOR – Na dnevnom redu 33. sednice Skupštine opštine Bor, prvoj u ovoj godini, bila su tri predloga odluka.\nVećinom glasova usvojena je odluka o Lokalnom akcionom planu zapošljavanja u 2018. godini kojim je predviđeno izdvajanje 30 miliona dinara za javne radove, samozapošljavanje, novo zapošljavanje i stručnu praksu. Predviđena sredstva veća su za više od stotinu odsto u odnosu na 2017. godinu, kada je iz budžeta Opštine Bor za mere zapošljavanja izdvojeno 13 miliona dinara i desetostruko veće u odnosu na ostale opštine Borskog okruga.\n„Veoma je značajno da ćemo na ovaj način u 2018. godini obezbediti javne radove, samozapošljavanje i stručnu praksu, kroz koju će mladi ljudi dobiti priliku da po završetku školovanja steknu osnovna znanja da mogu da se uključe u društveni rad. to znači da će opština Bor preko javnih preduzeća, opštinske uprave i privatnika koji su zainteresovani omogućiti da mladi ljudi krenu da rade.“ – naglasio je Aleksandar Milikić predsednik Opštine Bor\n„Prošle godine je zahvaljujući sredstvima koje je izdvojila Opština Bor i onima dobijenim iz republike radno angažovano nešto manje od tri stotine osoba. Ove godine taj broj će biti oko 500, što je ogroman pomak.“ – rekao je Dobrica Đurić, predsednik Lokalnog saveta za zapošljavanje\nUsvojena je i odluka o privremenom poveravanju prevoza putnika na gradskim i prigradskim linijama na teritoriji opštine Bor auto prevozniku „Bortravel“ koji je i do sada obavljao prevoz. Razlog za to je istek ugovora, a javna nabavka za period od tri godine još uvek nije završena. Predstavnici opozicije kritikovali su ovu odluku, pre svega kasno raspisivanje javne nabavke.\n„Postavlja se pitanje ko je odgovoran za to što je javna nabavka kasno raspisana i još uvek nije završena i zbog čega se to desilo. Smatram da građane svakako ne treba da ostavimo bez javnog gradskog i prigradskog prevoza, ali je o tome moralo ranije da se razmišlja.“ – rekao je Srđan Marjanović, odbornik DS-a\n„Sagledavajući budžet vodili smo računa da izdvojimo sredstva, ali ne na uštrb drugih, da bi stariji od 65 godina mogli da koriste besplatan prevoz. Isto to važi za učenike osnovnih škola i srednjoškolce lošijeg materijalnog statusa. Morali smo prvo da usvojimo budžet, da on stupi na snagu, pa tek nakon toga da raspišemo javnu nabavku i to je glavni razlog za kašnjenje.“ – rekao je Blagoje Spaskovski, odbornik SNS-a.\nOdbornici Skupštine opštine Bor usvojili su i odluku o Generalnom planu regulacije gradskog naselja Bor, kojim su predviđene mogućnosti izgradnje infrastrukture, industrijskih objekata, saobraćajnica, privrednih i stambenih objekata u Boru.\nSednica SO Bor: Radno angažovanje za pet stotina nezaposlenih, 15. januar 2018. (RTV Bor)\nTags: aleksandar milikic, blagoje spaskovski, Bor, dobrica duric, opština Bor, plan regulacije, prevoz, SO Bor, srdan marjanovic, zapošljavanje\nPrevious Na 33. sednici SO Bor pred odbornicima tri odluke\nNext Sednica Skupštine grada Zaječara


31.07.2021 u 10:42\nNa portalu e-Uprava tri nove usluge, izdavanje uverenja o nekažnjavanju\nBEOGRAD - Na portalu e-Uprava dostupne su tri nove usluge koje omogućuju da se sa samo nekoliko klikova elektronski dobije uverenje da se protiv fizičkog i pravnog lica ne vodi krivični postupak, kao i da pravno lice nije osuđivano. Nove usluge razvili su Vlada Srbije, Ministarstvo pravde i Kancelarija za IT i e-Upravu sa ciljem da se građanima olakša pribavljanje tih dokumenata. Predstavljanju usluge e-Uverenje u Drugom osnovnom sudu u Beogradu prisustvovala je premijerka Ane Brnabić koja je rekla da se uvođenjem novih usluga dodatno olakšava život građanima i da država treba da služi kao servis građanima 24 sata svakog danau godini. „Građani više ne moraju da izlaze sa posla i čekaju u redovima ispred sudova da bi dobili potrebna dokumenta, država će im u svakom trenutku\n28.07.2021 u 19:18\nBritansko finansijsko regulatorno telo traži 40 odsto žena u upravama\nLONDON - Britansko finansijsko regulatorno telo zatražilo je danas imenovanja više žena i nebelačkih manjina u rukovodstva najvećih britanskih kompanija, poručivši da najmanje 40 posto članova uprava moraju biti žene. Regulator britanskog finansijskog sektora „Financial Conduct Authority” (FCA) predložio je i da bar jedno od najviših upravljačkih mesta, poput predsednika kompanije, izvršnog ili finansijskog direktora, pripadne ženi kao i da bar jedan član uprave bude iz neke nebelačke manjinske grupe, preneo je Rojters. Predlog polazi od dobrovoljnih inicijativa za povećanje raznolikosti, ali od kompanija traži i da učine više. Vodećih 350 britanskih kompanija u velikoj su meri ispunile cilj do 33 posto žena u upravnim telima, ali nije postignut cilj da 100 vodećih\n16.07.2021 u 16:01\nTurski hakeri na kratko oborili sajt Uprave za javni dug Srbije\nHakeri su danas u prepodnevnim časovima na kratko oborili sajt Uprave za javni dug Ministarstva finansija Republike Srbije, rekli su Tanjugu u Upravi i dodali da je problem ubrzo rešen i da je sajt ponovo u funkciji. Kako su ranije mediji javili, reč je o hakerskoj grupi iz Turske „Akincilar” koja je na sajt okačila fotografije hale u kojoj se nalazi veliki broj kovčega, uz ispisane brojeve „8372” i poruku na turskom, kako je naveo portal 021, „unutmadik”, što znači „nismo zaboravili”. Inace, „Akincilar” na turskom znači „jurišnici”.\n21.06.2021 u 19:22\nPotrebni su nam novi ljudi u fudbalu\nJasno je svima koji i površno prate naš fudbal, da je on već duže vreme u velikim problemima. Sadašnja garnitura u FS Srbije sigurno to nije u stanju da reši. Očito je da u krovnoj organizaciji mora doći do temeljnih promena, koje mogu izvesti neki drugi fudbalski radnici, koji imaju čiste fudbalske biografije, poseduju znanje, integritet i spremnost da se uhvate ukoštac s rešavanjem brojnih negativnosti. Zašto to ne može da reši sadašnja garnitura tzv. fudbalskih radnika koji drže ključne pozicije u FS Srbije? Zbog toga što su odavno izgubili kredibilitet u javnosti, koja im više ne veruje da mogu bilo šta popraviti. Imali su dosta prilika da pokažu koliko znaju i mogu i usmere drugim pravcem naš fudbalski brod koji se odavno zaglibio u mulj. Kako verovati Marku Panteliću da je\n12.01.2021 u 21:00\nNa čelo gradske uprave u Valjevu postavljen Šapčanin\nValjevo - U novu 2021. godinu Gradska uprava Valjeva ušla je sa novim, kako lokalni mediji navode, „uvezenim” čelnikom. Posle ostavke Jelice Panjković Tešić, sada već bivše načelnice Gradske uprave, koja se na taj čin odlučila „iz ličnih razloga”, posle naprasnog odlaska u penziju njene zamenice Dragane Đenić, Gradsko veće je 4. januara donelo odluku da za vršioca dužnosti načelnika Gradske uprave postavi Nebojšu Petronića (46), pravnika iz Šapca. Gradsko veće je saopštilo da je Petronić postavljen za vršioca dužnosti na najduže tri meseca, dok će Gradska uprava u međuvremenu raspisati konkurs za izbor novog načelnika i zamenika načelnika. Obrazlažući odluku da za vršioca dužnosti načelnika Gradske uprave bude postavljen čovek koji nije iz Valjeva, gradonačelnik Lazar Gojković je\nAkademija za javnu upravu dobija savremeno sedište\nNovo zdanje Nacionalne akademije za javnu upravu Republike Srbije (NAJU) biće otvoreno u sredu. Na ovoj ceremoniji u savremeno opremljenom objektu u Ulici vojvode Stepe, u Beogradu, obratiće se predsednica Vlade Srbije Ana Brnabić, direktor Francuske Nacionalne škole za administraciju Patrik Žerar, i resorni ministar za državnu upravu i lokalnu samoupravu Branko Ružić, najavljuje za „Politiku” direktor NAJU Dražen Maravić. Akademija je centralna institucija sistema stručnog usavršavanja u javnoj upravi naše zemlje, osnovana 2017. a sa radom je počela u januaru 2018. godine. U sredu biće otvoren trening-centar i sedište Nacionalne akademije. „Tu je i 13 učionica u kojima će da se organizuje obuka za zaposlene u javnoj upravi, kako iz republičkih organa, ministarstava, tako i lokalnih\n03.12.2019 u 08:34\nSmenjena uprava vaterpolo kluba Partizan\nPredsednik Vaterpolo kluba Partizan Aleksandar Šoštar, predsednik Skupštine Zoran Avramović i svi članovi Upravnog odbora smenjeni su sinoć na vanrednoj sednici Skupštine kluba. Kako se navodi u saopštenju, sednici je prisustvovalo 22 od 38 članova Skupštine, preneo je Tanjug. Sednicu je na samom početku napustio predsednik Skupštine Zoran Avramović, kao i deo članova Skupštine, a kako je Skupština i pored njihovog napuštanja zadržala kvorum, sednica je nastavljena pod rukovođenjem izabranog radnog predsedništva. „Na sednici su podneti svi raspoloživi izveštaji o radu kluba, a na kraju je sprovedeno glasanje o poverenju svih rukovodećih organa kluba. Do izbora novih organa, koji su smenjeni, klubom će upravljati posebna skupštinska komisija”, navodi se u saopštenju.\n30.11.2019 u 14:00\nPokrenuta kampanja „Uprava po meri svih nas“\nVlada Srbije uz podršku Delegacije Evropske unije u Srbiji pokrenula je kampanju „Uprava po meri svih nas” koja će trajati do kraja decembra. Pravo na jednak i nepristrasan tretman, lepu reč, profesionalnu uslugu, dostojanstvo, učešće u donošenju odluka o raspolaganju javnim novcem, poštovanje propisanih pravila - samo su neki od važnih postulata uprave po meri svih građana koji će biti predstavljeni tokom promotivne kampanje. Kako je saopštila vladina Kancelarija za saradnju sa medijima, kampanja je kreirana kako bi se kod građana Srbije podigla svest o važnosti reforme javne uprave u efikasan, otvoren i transparentan servis građana i privrede. Takođe, ona prikazuje aktivnosti i rezultate reforme javne uprave, koju Vlada sprovodi uz podršku Evropske unije, kako bi se građanima


Gde ćemo moći da putujemo ove godine? - Novosti - Turistički svet\nGde ćemo moći da putujemo ove godine?\nNa pitanje „gde će i da li će državljani Srbije moći da putuju ove godine“, koje već počinje da muči većinu onih koji bi da leto provedu na nekoj inostranoj destinaciji, direktor Nacionalne asocijacije turističkih agencija Srbije (YUTA) Aleksandar Seničić odgovara: - Razgovaramo i razmenjujemo informacije sa zemljama u koje naši turisti najčešće odlaze, ali još nemamo definisane uslove pod kojima ćemo ove sezone putovati u inostranstvo.\nU izjavi za Tanjug, on ističe da su posebno važni razgovori sa Grčkom, s obzirom da je tokom većeg dela prošle sezone Grčka bila zatvorena, pa ove godine treba da budemo sigurni da će granica biti otvorena.\nDodao je, takođe, da je ministarka turizma Tatjana Matić razgovarala sa svojim grčkim kolegom, a da je i YUTA dala svoje sugestije kako bi trebalo da izgleda protokol ulaska u zemlju.\n- Predlozi se sada razmatraju i u Srbiji i u Grčkoj, i za očekivati je da vrlo brzo dođe do sporazuma koji će predvideti jedinstveni sertifikat za ljude koji su vakcinisani i koji će biti prepoznati u jednoj i drugoj zemlji. S druge strane za one koji nisu vakcinisani treba unapred predvideti da li je uslov za ulazak u zemlju PCR test ili neka druga vrsta testa – objasnio je Seničić.\nOn ocenjuje da bi bilo dobro da to bude antigenski test, koji je znatno jeftiniji i da će na sličan način pokušati da se dogovore protokoli i sa ostalim državama.\n- Prema najavama iz Turske, za ulazak u tu zemlju, neće biti potreban nikakav dodatni uslov, kao što je bilo i prošle godine – ističe Seničić i dodaje da iz Egipta, takođe, najavljuju da neće menjati uslove i da će i dalje biti dovoljan PCR test, dok još nije poznat stav Egipta kada je reč o vakcinama.\nŠto se tiče ostalih zemalja, Crna Gora je, kaže Seničić, najavila da ove godine, za razliku od prošle, neće zatvarati granicu, a očekuje se da će se nesmetano putovati i u Bosnu i Hercegovinu, Albaniju pa i Bugarsku. On ističe da su trenutno najproblematičnije destinacije kada je reč o uslovima putovanja - Italija, Španija i Portugalija, jer kako sada stvari stoje, sasvim je izvesno da sa njima neće moći da se naprave dogovori kao sa pomenutim zemljama, s obzirom da je u njima najavljen "lokdaun" do maja, što znatno otežava i odlaže dogovaranje.\nBez obzira na to, kako navodi sagovornik Tanjuga, pratiće se kako će se situacija dalje razvijati i u skladu s tim će se reagovati.


Amerika zatvara Konzulat Rusije u San Francusku - Sputnjik Srbija\n06:24 12 April 2021\n18:16 31.08.2017 (osveženo 22:22 31.08.2017) Preuzmite kraći link\nKao odgovor na ruske mere SAD traže da do 2. septembra budu zatvoreni Konzulat Rusije u San Francusku i dva ruska konzularna objekta u Vašingtonu i Njujorku, saopštila je zvanična predstavnica Stejt departmenta Heder Navert.\nAmerika traži zatvaranje trgovinskih predstavništava Rusije u Vašingtonu i Njujorku\n„U duhu reciprociteta tražimo da ruske vlasti zatvore svoj Generalni konzulat u San Francusku i zgrade Konzulata u Vašingtonu i Njujorku. Zatvaranje treba da bude završeno do 2. septembra“, saopštila je Navertova.\nU Vašingtonu se nadaju da će Rusija izbeći dalje korake kao reakciju na nove sankcije i da će se „kretati ka tome da se postigne cilj oba naša predsednika — da se poboljšaju odnosi između naše dve države i poveća saradnja u oblastima od uzajamnog interesa“.\nPritom, prema rečima zvanične predstavnice Stejt departmenta, iako obe države nakon akcije Vašingtona ostaju sa po tri konzulata na teritoriji druge države, i dalje postoji neravnoteža u broju diplomatskih i konzularnih odeljenja.\n„Međutim, mi smo odlučili da dozvolimo ruskim vlastima da zadrži neke od svojih zgrada kako bi se sprečio začarani krug u našim odnosima“, rekla je Navertova.\nU američkom spoljnopolitičkom resoru su saopštili da je Vašington u potpunosti realizovao smanjenje broja diplomatskog osoblja SAD u Rusiji koje je tražila Moskva.\nMoskva priprema odgovor na američke mere\nZamenik predsednika Komiteta Državne dume Rusije za međunarodne poslove Andrej Klimov izjavio je da će Rusija odgovoriti na zatvaranje Konzulata u San Francusku.\n„To je grubost. Po mom mišljenju, ne bi bilo ispravno da mirno gledamo na to, da se pravimo da se ništa ne dešava. Mi imamo snage, mogućnosti i zdrave ljude kako bi formulisali i realizovali recipročne mere“, izjavio je on.\nRuski konzul u San Francisku Sergej Petrov rekao je za Sputnjik da će Generalni konzulat delovati u skladu sa odlukom koju će doneti rusko rukovodstvo u vezi sa odlukom Amerikanaca.\n„Sada će Ministarstvo spoljnih poslova odlučiti o proceduri zatvaranja, o tome gde će ljudi otići, i drugim stvarima“, rekao je on.\nRusija je, inače, imala diplomatsku misiju u San Francisku od 1852. godine, kako je navedeno na sajtu Konzulata.\nKonzulat je zatvoren 1924. godine zbog nedostatka finansijskih sredstava, ali je ponovo otvoren 1934. godine nakon što je Vašington uspostavio diplomatske odnose sa Sovjetskim Savezom, napominje francuska agencija.\nPodsetimo, broj američkih diplomata u Rusiji smanjen je sa 755 na 455, čime je izjednačen sa brojem ruskih diplomata u SAD.\nPored toga, Rusija je američkim diplomatama zabranila pristup pojedinim nekretninama u Moskvi, a reč je o nekoliko skladišta i jednoj vikendici.\nUbrzo zatim američke vlasti blokirale su rad konzularnih odeljenja širom Rusije kada je reč o izdavanju američkih viza ruskim građanima, iako je najavljeno da će vize od septembra ponovo početi da se izdaju, ali samo u Moskvi.\nRusija će adekvatno odgovoriti na nova ograničenja SAD\nTramp zahvalio Putinu što je izbacio američke diplomate iz Moskve\nRjabkov: Ne daj bože da Amerikanci odgovore na smanjenje broja diplomata\nRuski poklon proteranim diplomatama: Ko ne sluša Lavrova, slušaće Šojgua


Umetnost Archives - Stranica 181 od 195 - Portal Pasaž\nUžička publika oduševila glumce filma “Igra u tami”\nPosted: 15. novembra 2015. u 11:56 / Umetnost, Vesti\nSinoć je punoj sali bioskopa „Art“Užice sa početkom u 20. časova održana premijera filma „Igra u tami“ Juga Radivojevića, a nakon projekcije upriličeno je i druženje glumačke ekipe sa publikom. Užičani oduševljeni filmom nagradili su gromoglasnim aplauzom glumačku ekipu nakon prikazane projekcije. Pozorišni režiser Jug Radivojević režirao je ovaj film koji je ljubavna priča motivisana […]\nNagrade XX Jugoslovenskog pozorišnog festivala: publika najjadnije-žiri najsjajnije\nPosted: 15. novembra 2015. u 02:33 / Umetnost, Vesti\nStručni žiri XX Jugoslovenskog pozorišnog festivala “ Bez prevoda” u Užicu u sastavu : dr Ivana Medenica, reditelj Zlatko Sviben, teoretčar scenskog dizajna Tatjana Dodić Dinulović,scenografkinja Mia David i reditelj Aleksandar Pejaković doneo je odluku da nagrade ovogodišnjeg festivala dodeli na sledeći način: -Nagrada ARDALION ZA NAJBOLJU PREDSTAVU– Ateljeu 212 iz Beograda „KAZIMIR I KAROLINA“ […]\nPosted: 14. novembra 2015. u 10:57 / Umetnost, Vesti\nOtvaranje izložbe „Umetničko delo u doba tehničke remedijacije“ u Gradskoj galeriji Požega 13. novembra pored postavke koju je priredila kustos Darija Medić a koju čine radovi umetnika Amy Suo Wu, Birgit Bachler, Gojko Dutina, Darija Medić, Florian Cramer, Karkatag Kolektiv, Luka Knežević Strika, Tatjana Vukelić ostaće upamćena u istoriji ove institucije kulture i kao izložba […]\nObrazloženje ostavke direktorke Narodne biblioteke Požega\nPosted: 13. novembra 2015. u 15:16 / Umetnost, Vesti\nNakon sastanka sa predsednikom Opštine Požega 12. novembra, direktorka Narodne biblioteke Požega Gordana Stević je podnela ostavku na mesto direktora. Nakon toga je usledilo obrazloženje ostavke koje je dostavljeno medijima i koje prenostimo u celini:\nRoman „Tai“ nominovan za književnu nagradu u Dablinu\nPosted: 13. novembra 2015. u 14:02 / Umetnost, Vesti\nTri knjige iz Srbije ove godine konkurišu za nagradu “Dublin Literary Award”. U široj konkurenciji je i knjiga “Thai” (Tai) Gorana Gocića iz Geopoetikine edicije u prevodu sa srpskog na engleski Tine Prebićević Zorić koju je nominovala Biblioteka grada Beograda, uz JU Gradska biblioteka i čitaonica Herceg Novi iz Crne Gore. Goran Gocić u svom […]\nSisari iz ledenog doba u Narodnom muzeju\nPosted: 12. novembra 2015. u 21:57 / Umetnost, Vesti\nU Narodnom muzeju u Užicu u toku je izložba Prirodnjačkog muzeja iz Beograda „Svedoci prošlosti“ na kojoj su predstavljeni krupni sisari koji su tokom poslednjeg ledenog doba naseljavali teritoriju Srbije. Najintresantniji eksponat je replika lobanje stepskog mamuta , urađena prema originalu koji se nalazi u Narodnom muzeju Kikinde. Ovu postavku čine i tekstualni sadržaji i […]\nUzduž i popreko Humskom zemljom\nPosted: 11. novembra 2015. u 09:49 / Umetnost, Vesti\n─Kafa svuda isto miriše─ Obišli smo skoro celu Hercegovinu proteklog vikenda, uzduž i popreko, od Konjica do Jablanice, odnosno Mostara, od Blagaja, od Neuma pa do… Pričali smo sa njenim običnim ljudima, naslušali se raznih priča. Sve to nije mogće pribeležiti u jednoj reportaži, pa ovde nudim samo jednu novinarsku priču, o zemlji i njenim […]


Carinska unija stvara zajedničko tržište radne snage region – Cafe.ba\nCarinska unija stvara zajedničko tržište radne snage region\nBEOGRAD – Formiranje Carinske unije zemalja Zapadnog Balkana može omogućiti i stvaranje jedinstvennog tržišta radne snage i nesmetanu razmjenu radnika u okviru šest zemalja regiona, kaže za Tanjug Predrag Bjelić, profesor Ekonomskog fakulteta u Beogradu i savjetnik pri STO.\n“Uspostavljanjem zajedničkog trgovinskog sistema povećalo bi se trzište radne snage, te bi naši ljudi mogli da idu u Bosnu ili Makedoniju kao i ostale zemlje Carinske unije”, objašnjava Bjelić i navodi da što je kod svake integracije najbitnije da se posmatra kakva je trgovina bila do sada sa CEFTOM i sa EU, te da se daljim integracijama u ta dva bloka mogu očekivati pozitivi efekti.\n“Carinska unija bi bila kvalitativni iskorak zato što se ona ne bi odnosila samo na regulisanje trgovine u okviru ove integracije, nego i trgovinu sa ostalim, trećim zemljama”, kaže Bjelić.\n“Kako bi se to ostvarilo, države ovog dela Evrope trebalo bi da usklade svoj trgovinski sistem i uklone sve interne barijere kako bi se poboljšali kretanje kapitala i radne snage, trgovina robom i uslugama”, kaže Bjelić.\n“Da bi se stvorila carinska unija mi moramo u potpunosti da ukinemo sve carine i druge vrste ograničenja koje sada postoje.Ono što je najvažnije, a istovremeno i najteže je da se objedine carine prema trećim licima”, kazao je on Tanjugu.\n“Svakako ima i koristi od formiranja carinske unije regiona, a to je povećanje trgovine među zemljama potpisnicama, a u manjoj meri prema ostalim zemljama i jednog dana kada uđemo u EU i sa evropskom zajednicom”, rekao je Crnobrnja .\nPoglavlje 29, koje se tiče carinske unije, među prvima je koje bi Srbija mogla da otvori ove godine u pregovorima sa EU, kažu iz Uprave carina, a predsjednik Privredne komore Srbije, Marko Čadež, kazao je da je ovaj “projekat” nešto o čemu se razgovaralo protekle dvije godine i u okviru Komorskog investicionog foruma.\nMalinari ne pristaju na manje otkupne cijene 1 Dijeljenje


Tanjug 15. septembra 2018. 21:55\nBEOGRAD – U Muzeju grada Beograda svečano je otvoren 57. Oktobarski salon, na kome će u narednih šest sedmica, pod sloganom „Čudo kakofonije“, svoja dela u pet prostora predstaviti 72 umetnika iz celog sveta.\nKako je navela, ovaj Oktobarski salon obećava da bude jedan od najboljih do sada, dodajići da se strategija kulture Beograda mnogo promenila.\nPre četiri godine, naime, budžet za kulturu je bio 37 odsto manji nego što je sada, a rezultat većeg ulaganja, ocenila je Jevtić, je i kvalitet svih manifestacija i rada svih ustanova kulture u Beogradu.\nZa Oktobarski salon, inače, ove godine je izdvojeno 30 miliona dinara.\nVršilac dužnosti direktora Kulturnog centra Beograda Gordana Goncić rekla je da je za njih priprema Oktobarskog salona bilo „čudesno putovanje“ i da su im umetnički direktori i kustosi Danijel i Gunar Kvaran podarili novi pogled na svet umetnosti.\nOna je navela i da je Oktobarski salon u Beograd ove godine doveo sve savremene vizuelne umetnosti u svoj njihovoj raznovrsnosti i različitosti, a da je „kakofonična struktura izložbe premostila nacionalne, rasne, rodne, generacijske, klasne i sve druge kategorije“.\nNa Salonu učestvuje 72 umetnika iz čitavog sveta, a zahvaljući „Balkan projectu“ i Mariji Karan biće priređen poseban događaj posvećen performansu.\nGunar Kvaran je objasnio da je koncept Oktobarskog salona zasnovan na raznovrsnosti i da odražava svetski trend – da više ne postoji dominantnan model ili pokret u umetnosti.\nGlumica Marija Karan, osnivač organizacije „Balkan project“ za promociju savremene vizuelne umetnosti, otvorila je Oktobarski salon sa željom da Beograd uvek sija kao večeras.\nPre otvaranja izložbu u Muzeju grada Beograda obišli su premijerka Ana Brnabić i zamenik gradonačelnika Goran Vesić, koji su razgovarali sa umetnicima i pohvalili koncept Oktobarskog salona.\nBrnabić je rekla da Oktobarski salon čini da Srbija bude svet u malom i da su kultura i umetnost nešto što svakom društvu treba da bude moderno, savremeno i konkurentno.\nDo 28. oktobra publika će imati priliku da spozna izuzetnu raznolikost savremene svetske umetničke produkcije, to i na planu sadržaja, ali i u domenu korišćenih materijala, podloga, tehnika i jezika.\nIzložba je postavljena u Kulturnom centru Beograda (Galerija Artget, Likovna galerija, Galerija Podroom), Muzeju grada Beograda, Galeriji Remont, U10 umetničkom prostoru i u Galeriji Srpske akademije nauka i umetnosti.\nPredviđen je i bogat prateći program – javna vođenja, tematska vođenja stručnjaka i profesionalaca iz oblasti kulture (istorije umetnosti, filma, arhitekture i dr), radionice za decu i mlade, razgovori sa umetnicima.


Šta posle objave imena najvećih poreskih dužnika? Reprogram ili prinudna naplata - Biznis Telegraf.rs\nPoreska uprava objavila je spiskove najvećih poreskih dužnika u Srbiji, čiji se dugovi mere milijardama, a stručnjaci za poresku politiku smatraju da bi jedno od rešenja moglo da bude u novom reprogramu kojim bi se otpisao veći deo kamate i produžio period otplate, ali da se onda "podvuče crta" i da se svakog prvog u mesecu po principu prinudne naplate vidi koliko ima likvidnih firmi.\nIz Unije poslodavca poručuju da opravdanja za dugovanja državi nema i da ova lista pokazuje da nema ravnopravnog tretmana pojedinih preduzeća u državi.\nPoreska uprava je, posle nešto manje od dve godine, objavila spiskove najvećih poreskih dužnika, zaključno sa 30. novembrom 2019, koja pokazuje da samo 10 najvećih poreskih dužnika, pravnih lica, državi duguje nešto više od sedam milijardi dinara.\nPoreski savetnik Milan Trbojević rekao je da bi možda bilo najbolje rešenje u novom reprogramu, kao i da bi najgori slučaj bi da država u ovoj situaciji ne dobije skoro ništa.\n- Država treba da pokuša da naplati dug ili da uđe u dogovor sa privredom. Verovatno bi trebalo da se izmeni zakon po kojem trenutno možete da se dobije otplata samo do 60 rata. Mnogo je bolje da možete bilo šta da dobijete od naplate poreza, nego na kraju da potpuno uništite tu firmu i ne dobijete ništa ili jako mali deo - naveo je Trbojević.\nNapominje da bi zato bilo bolje doneti novi reprogram, koji trenutno postoji u zakonu, ali uz veći oproštaj kamate, pošto je pitanje kolika je kamata u tim dugovima, a kolika je glavnica.\nTrbojević naglašava da bi takav reprogram svakako morao biti i poslednji i da se onda vidi ko može da plaća i funkcioniše, a da oni koji ne budu mogli odu u stečaj i naplati se ono što može.\nDodaje da naplata poreza već mnogo bolje funkcioniše zahvaljujući tome što su uvedeni e Porezi i otkako je objedinjena naplata, pošto su ranije mnogi uplaćivali samo zdravstveno osiguranje.\n- Poreska politika je bila toliko loša u prošlom periodu i to ne može u kratkom periodu da se sredi. Mislim da je vreme da se donese rez i da ''poslednja šansa''. To će, nažalost, biti naprevedno prema onima koji su redovno plaćali -\nKaže i da bi neka idealna situacija bila kada bi cela privreda funkcionisala po principu prinudne naplate i da se svakog prvog u mesecu, kada se plaćaju porezi i vrši prinudna naplata, vidi koliko ima likvidnih firmi.\nTrbojević smatra i da bi trebalo sniziti poreze pošto bi privreda onda imala više novca za investiranje.\nPočasni predsednik Unije poslodavaca Srbije Nebojša Atanacković ocenio je danas da je dugovanje ovoliko velikog broja preduzeća bruka, kako za te firme, tako i za one koji nisu naplatili poreska dugovanja.\n- Dobro je da su objavljeni ovi spiskovi dužnika. Međutim, to istovremeno predstavlja ogromnu bruku i za Poresku upravu i uopšte za celu državu. Taj spisak predstavlja nešto što je nedopustivo da se kod nas može dešavati - kaže Atanacković.\nUkazuje da spisak poreskih dužnika otkriva zapravo da se ne zna koliko još ima manjih preduzeća koja duguju novac državi.\n- Kod preduzetnika je stvar možda još gora. Spisak je sa oko 2.400 preduzetnika od kojih je najmanji dug pet miliona. Svi oni koji duguju četiri, tri, dva miliona... ne računaju se da su firme koje su na ''stubu srama'' zbog neplaćanja - rekao je Atanacković Tanjugu.\nUpozorava da objavljeni spisak pokazuje da postoji neravnopravan tretman pojedinih preduzeća u državi, jer oni koji redovno plaćaju svoje poreske obaveze, kaže, ako zakasne sa plaćanjem, odmah dobijaju opomenu.\nNapominje da državi niko ne sme da duguje novac, a utisak je Atanackovića da su pojedina dugovanja čak i namerno pravljena.\n- Imam utisak da su pojedini dužnici taj dug namerno napravili, jer im se više izgleda isplati da budu dužni državi i da pritom, možda, ako ikada i plate te svoje obaveze, plate ih sa kamatom koja je manja nego da su uzeli kredit u banci - kaže on.\nDodaje da postoje i oni privrednici koji zaista ne mogu da izmire svoje poreske obaveze pošto za to nemaju novca, ali da to svejedno ne može biti opravdanje da država ne naplati svoja potraživanja.\nU Poreskoj upravi rečeno je Tanjugu da se prema Zakonu o poreskom postupku i poreskoj administraciji, svaki dokument, informacija, podatak ili druga cinjenica o poreskom obvezniku do kojih se došlo u poreskom, prekršajnom, predistražnom ili sudskom postupku, smatraju i čuvaju kao tajni podatak.\nTakođe, da Poreska uprava ima obavezu da jednom godišnje objavljuje na svojoj internet strani naziv odnosno ime i prezime, PIB i iznos poreskog duga poreskih dužnika, i to pravnih lica sa poreskim dugom u iznosu od 20 miliona dinara i višem i preduzetnika sa poreskim dugom od pet miliona dinara i višem, čime obaveza čuvanja tajnosti podatka nije povređena.\nPoreska uprava navodi da utvrđuje, kontroliše i naplaćuje javne prihode i u vezi sa tim preduzima sve zakonom propisane mere iz svoje nadležnosti.\nNa listi najvećih dužnika na vrhu je preduzeće Mera invest iz Beograda koje duguje 1,084 milijardi dinara.\nNa drugom mestu nalazi se "Magma prom" iz Šapca koje duguje državi 990 miliona dinara, treće mesto zauzima "Dunav grupa agregati" sa 787 miliona dinara, zatim "Termol" iz Beograda sa 772 miliona, a na petom mestu je "Prodeksim" iz glavnog grada - 726 miliona.


OSM Televizija - Erdogan nagrađen za rušenje stabilnosti Evrope\nErdogan nagrađen za rušenje stabilnosti Evrope\nStručnjak za bezbjednost DŽevad Galijašević smatra da je "trulim kompromisima" EU i Turske dodatno ugrožena bezbjednost evropskih država i naroda, jer Turska neće promijeniti svoju neoosmansku i politiku agresivne islamizacije, sukoba sa susjednim zemljama i podrške terorističkim grupama i organizacijama, kakve postoje i u BiH i regionu.\n"EU je na samitu s Turskom nagradila Erdoganov teroristički halifat otvaranjem nekoliko poglavlja, bezviznim režimom od proljeća i sa više od tri milijarde evra za rješavanje izbjegličke krize. Nagrada korumpiranom fundamentalisti i diktatoru Redžep Tajip Erdoganu od EU je anticivilizacijska, razočaravajuća i nemoralna", istakao je Galijašević.\nOn je naglasio da su NJemačka i Francuska nagradile Erdogana što je pokretanjem više od milion izbjeglica sa Bliskog Istoka i Sjevera Afrike bacio Evropu na koljena, ekonomski ugrozio NJemačku, a bezbjednosno cijeli kontinent.\n"Zar bi bilo moguće izvršiti takvu složenu terorističku operaciju u kojoj je ponižena Francuska i brutalno ubijani njeni građani bez ove destabilizacije, ali i bez aktivne podrške koju Turska daje Bagdadijevoj terorističkoj 'Islamskoj državi", zapitao je Galijašević u izjavi Srni.\nOn je ocijenio žalosnim da Evropa ne može shvatiti da je otvaranjem granica prema Turskoj još ranjivija i da je Erdoganova ideologija iracionalna, fundamentalistička i opasna.\n"Zapadne službe, prateći ponašanje i djelovanje Erdogana i Davutoglua, Turske vlade, oružanih snaga i bezbjednosnih službi, nepobitno su utvrdile: Turska snabdijeva 'Islamsku državu' vojnom opremom i naoružanjem, obezbjeđuje prevoz i logističku pomoć borcima 'Islamske države' i Al Nusra fronta, učestvuje u regrutaciji džihadista i obezbjeđuje obuku za njih, turske specijalne jedinice bore se zajedno sa borcima 'Islamske države' /što je naročito bilo vidljivo u borbi sa Kurdima za Kobane/, pruža medicinsku pomoć i njegu ranjenim borcima, i to prije svega jer 'Islamska država', Al Kaida i Turska dijele isti pogled na svijet i njegovo uređenje", rekao je Galijašević.\nOn je napomenuo da je Turska izvela nerazumnu zločinačku akciju protiv Rusije rušeći avion ruskih vazdušnih i kosmičkih snaga, a da Erdogana u tome nije spriječila ni činjenica da je Rusija s njegovom zemljom imala ugovorene poslove koji prevazilaze sve ono čime ga Evropa misli podmititi.\n"Erdogan je odustao od 'Turskog toka', odustao je od nuklearne elektrane koju bi kreditirala Rusija, proces ekonomske, vojne i političke saradnje sa Rusijom je srušio, i pogrešna je procjena NJemačke i Francuske da Tursku, koja je svjesno destabilizovala Evropu, treba podmititi i da će prijetnja prestati", upozorio je Galijašević.\nPrema njegovim riječima, racionalna bezbjednosna politika, koja želi dobro Evropi, njenim narodima i građanima, smanjila bi diplomatske odnose na najniži nivo zbog realne prijetnje koju Erdoganova Turska predstavlja danas i Tursku bi stavila u svojevrsni karantin.\n"Kako se uopšte može pregovarati sa najgorim balkanskim diktatorom koji vlada duže i brutalnije od bilo kog političara sa Bliskog Istoka", upitao je Galijašević.\nOn je podsjetio da, s druge strane, evropska licemjerna politika proganja Bašara al Asada samo zato što nije islamista, što je njegov režim sekularan i što ga, u njegovoj zemlji, podržavaju i poslednji hrišćani na Bliskom Istoku.\n"Iz svega ovoga poruka je jasna: NATO, SAD i Evropska unija sarađuju samo sa radikalnim islamistima poput Erdogana i emira i kraljeva na Bliskom Istoku", zaključio je Galijašević.\nJoš iz iste kategorije: « Kusturica: Za film "Na mliječnom putu" sam dao sve što sam mogao Ćeman: Odluka o Danu Republike Srpske još nije donesena »


U Agenciju za lijekove BiH stigle prve doze ruske vakcine “Sputnjik V” - Radio Brčko distrikta BiH\nPočetna/BiH/U Agenciju za lijekove BiH stigle prve doze ruske vakcine “Sputnjik V”\nU Agenciju za lijekove BiH stigle prve doze ruske vakcine “Sputnjik V”\nRadio Brčko05.02.2021. - 15:20\nU Agenciju za lijekove i medicinska sredstva Bosne i Hercegovine stigle su prve doze ruske vakcine “Sputnjik V”, koje su jutros ocarinjene i odvezene sa Aerodroma Sarajevo.\n“Nešto prije 11 časova zaprimljeni su uzorci vakcine ‘Sputnjik V’, od strane veleprometnika Krajinagroup iz Banjaluke, u Kontrolnom laboratoriju ALMBIH u Sarajevu”, naveli su iz ALMBiH.\nKako su rekli, imajući u vidu potrebu za hitnim postupanjem, direktor ALMBIH izdao je nalog za postupanje, te naložio postupajućim službenicima i zaposlenicima da se organizuje i rad u dane vikenda, a u cilju što bržeg okončavanja potrebnih procedura.\nDodali su da se okončanje procedura iz nadležnosti ALMBIH očekuje početkom naredne sedmice.\nPrve doze ruske vakcine “Sputnjik V” koje je Republika Srpska naručila za vakcinisanje hiljadu zdravstvenih radnika, ranije jutros su ocarinjene i odvezene sa Aerodroma Sarajevo, potvrdio je za BHRT portparol Uprave za indirektno oporezivanje BiH Ratko Kovačević.\n“Carinski postupak uvoza ruske vakcine koja je u ponedeljak stigla u BiH je okončan. Uvozik je putem ovlaštenog špeditera predao carinsku prijavu za uvozno carinjenje i priližio svu neophodnu dokumentaciju, između ostalog i rješenje Ministarstva zdravlja i socijalne zaštite Republike Srpske, kojim je odobren interventni uvoz vakcine protiv koronavirusa. Po okončanju carinskog postupka roba je pruzeta od strane uvoznika i odvezena sa Aerodroma Sarajeva”, rekao je Kovačević.\nAgencija za lijekove Koronavirus RS Vakcina "sputnjik pet" БиХ


SPORT ZA SVE – UNICEF-ov projekat u Ćićevcu: 5 miliona za 5 opština – KRUŠEVAC.LINK\nOvde si trenutno: Home / DRUŠTVO / SPORT ZA SVE – UNICEF-ov projekat u Ćićevcu: 5 miliona za 5 opština\nSPORT ZA SVE – UNICEF-ov projekat u Ćićevcu: 5 miliona za 5 opština\nUNICEF-ov projekat Sport za sve,čiji je cilj inkluzija kroz sportsko-rekreativne aktivnosti, biće sproveden u pet opština u Srbiji – Subotici, Aleksincu, Priboju, Ćićevcu i Velikoj Plani. UNICEF će oko pet miliona dinara preusmeriti za nabavku sportsko-rekreativne opremei unapređenje stručnih kapaciteta zaposlenih koji se staraju o deci sa smetnjama u razvoju i invaliditetom.\nOvaj projekat se sprovodi u saradnji sa udruženjima – „Zajedno“ iz Subotice, Udruženjem za pomoć mentalno nedovoljno razvijenim osobama Priboj, društvom za razvoj kreativnosti opština Aleksinac, „Okular“ iz Ćićevca i udruženjem osoba sa cerabralnom i dečijom paralizom „Volja za životom“ iz Velike Plane.\nSport za sve se realizuje zahvaljujući sredstvima koja su prikupljena tokom Teletona „Pozovi pomozi“ i finansijskoj podršci Telenora, Telenor banke i Vojvođanske banke.\n„U Srbiji se deca sa smetnjama u razvoju i invaliditetom nalaze među najmarginalizovanijim i najugroženijim članovima društva. Ova deca se suočavaju sa neprestanom diskriminacijom, imaju manje šanse da ostvare pravo na zdravstvenu zaštitu i obrazovanje i veće šanse da dožive nasilje, eksploataciju i zlostavljanje, au odnosu na decubez smetnji u razvoju. To moramo da promenimo“, istakao je direktor UNICEF-a u Srbiji, Michel Saint-Lot i dodao:\n„Sport, rekreacija i igra su prepoznati kao važne strategije za unapređenje fizičkog i mentalnog zdravlja dece sa smetnjama u razvoju i invaliditetom.\nZato je cilj UNICEF-a da u opštinama širom Srbije obezbedi opremu i rekvizite za sportsko-rekreativne aktivnosti, podršku unapređenju stručnih kapaciteta zaposlenih koji se staraju o ovoj deci, kao i realizaciju niza sportskih inkluzivnih manifestacija i redovnih zajedničkih sportsko-rekreativnih aktivnosti za decu sa i bez smetnji u razvoju i invaliditeta.“\nTag Ćićevac UNCEF\nOpština Varvarin organizuje odlazak na 85. Međunarodni poljoprivredni sajam


Novi problem za Miloja, Pavkova čeka duga pauza! - Sportske.net\nNovi problem za Miloja, Pavkova čeka duga pauza!\nNapadač neće moći da pomogne svom timu u veoma bitnom periodu sezone.\nGotove spekulacije - Ništa od Zvezdine "bombe"!Totenhem - Pre meča samo jedno pitanje, Zvezdini navijači pokazali koliko greše!Degenek: "Ne znam, hajde objasni mi ti..."Šta je Milojevića naljutilo u razgovoru sa novinarima? ''Volimo da nemamo banke, a da smo u Ferariju''Zvezda nije mnogo izgubila, ono pravo tek sledi!\nU Crvenoj zvezdi su očekivali ono najgore, međutim prognoze na kraju nisu toliko loše.\nMilan Pavkov će odustvovati tri nedelje zbog povrede skočnog zgloba na utakmici sa Totenhemom u Beogradu, pa je izvesno da neće biti na raspolaganju Vladanu Milojeviću u utakmici 5. kola grupne faze takmičenja protiv Bajerna 26. novembra na stadionu Rajko Mitić, prenosi portal Mocart sport.\nNapadač se povredio prilikom skoka, stradao je skočni zglob, pa će zbog toga morati da pauzira.\nSada će Milojević morati da se osloni samo na dvojicu klasičnih napadača, Ričmonda Boaćija i Tomanea koji će biti u konkurenciji za naredni meč sa Javorom u Ivanjici.\nPavkov je od početka sezone postigao osam golova na 18 utakmica u svim takmičenjima, pa nema sumnje da će nedostajati u finišu jesenjeg dela sezone.


Falilo preko 600 miliona u budžetu: Pozajmljivali od hrvatske i srpske banke - biznis - pv informer - Pljevlja\nDržavnoj kasi je prošle godine nedostajalo 179 miliona eura u odnosu na prvobitnu projekciju kada je usvojen prošlogodišnji budžet. To pokazuju podaci iz predloga završnog računa budžeta za 2017. godinu prema kome je stavka nedostajuća sredstva 633 miliona eura, dok je plan bio da će po tom osnovu biti potrebna 454 miliona eura. Taj novac država je pozajmila kod domaćih i stranih banaka, a prvi put se na spisku kreditora nalaze i banke iz regiona i to Zagrebačka banka i Banka Intesa iz Srbije.\nStruktura uzetih pozajmica i kredita iz domaćih izvora pokazuje da je od domaćih banaka pozajmljeno 65 miliona eura kroz dugoročne kredite i to po 15 miliona od NLB banke, Sosijete, Prve i Zirat i pet miliona od Komercijalne banke.\n195 miliona eura je bila vrijednost državnih zapisa (kratkoročne hartije od vrijednosti) koje su najvećim dijelom kupovale domaće banke. Izloženost države po ovom osnovu kod pojedinih banaka nije navedena u predlogu završnog računa. Taj novac je korišćen za refinansiranje postojećih zapisa i održavanje tekuće likvidnosti budžeta\nDržava je imala i ukupno osam projektnih zajmova kod Svjetske banke, Banke za razvoj savjeta Evrope, kineske Eksim banke i Evropske banke za obnovu i razvoj koji su bli vrijedni blizu 14 miliona eura.\nKapitalni budžet za prošlu godinu je planiran u iznosu od 265,73 miliona, a realizovano je 274,08 miliona i to kroz tri izvora finansiranja - opšti prihodi 104,44 miliona, IPA 10,51 milion i kredit 159,13 miliona, piše u Predlogu zakona o završnom računu budžeta za 2017.\nMjesec dana: 427326


Heta: Nema govora o bilo kakvim fiktivnim poslovima u vezi kredita – Bankar.me\nJune 24, 2016 BANKE, Članci, CRNA GORA, CRNA GORA, PLANETA, SVE VIJESTI 1 Comment\nKompanija Heta Asset Resolution demantovala je navode Dnevnih novina da je Hypo banka prenijela potraživanja kod njih u iznosu od više desetina miliona eura (63 miliona eura) i da je to urađeno bez ijednog centa na Hetu, čime je, kako tvrdi jedan od oštećenih klijenata, banka otuđila svoja potraživanja, a njene komitente i deponente izložila riziku.\nIz Hete ističu da je potraživanje Hypo Alpe Adria banke prema klijentima koji nijesu vratili kredite sprovedeno u potpunosti u skladu sa svim zakonima Crne Gore i da tu ne može biti govora o bilo kakvim fiktivnim poslovima.\n“U tekstu se novinar poziva na izjavu sudskog vještaka, za koju sam vještak tvrdi da je nije dao. U zvaničnoj korespondenciji Milenko Popović sudski vještak nas je obavijestio da “ni sa jednim novinama nije u bilo kakvom kontaktu, niti je bilo kad bilo kojem novinaru dao bilo kakve podatke“, kažu iz Hete.\nIz kompanije dalje cijene da novinari treba da rade u službi istine, a ne plasiranja neistina i nečijih riječi istrgnutih iz konteksta, što za posljedicu ima potpuno pogrešne zaključke.\n“Molimo medije i novinare da se o temi o kojoj pišu podrobno informišu. Pogotovo je to važno kada su u pitanju ovako kompleksne teme. Heta Asset Resolution DOO stoji na raspolaganju svim medijima, kao i onima koji pokušavaju da plasiranjem neistina u javnost izbjegnu obavezu vraćanja uzetih kredita. Veoma smo svjesni situacije u kojoj se nalaze građani koji imaju problem u otplati kredita, zbog čega smo im ponudili više nego povoljan model otplate koji predviđa otpisivanje velikog dijela duga. Model koji Heta nudi je mnogo povoljniji od onog koji predviđa sam Zakon, o čemu su najugroženiji nosioci kredita vrlo detaljno obaviješteni“, zaključili su iz ove kompanije.\nDnevnim novinama se obratio predstavnik oštećenih klijenata koji su uzeli kredite u švajcarskim francima Dragan Senić koji je kao jedan od glavnim dokaza naveo da imaju zvanični nalaz vještaka finansijske struke koji je utvrdio da su sve transakcije interna plaćanja, što su na kraju u Heti doo i potvrdili.\nPOJMOVIheta asset resolution Hypo Alpe Adria Banka AD Podgorica Kredit u svajcarskim frankama Hypo banke Krediti u švajcarskim francima\nPrevious Izvještaj sa Montenegro berze za petak 24. jun 2016.\nSljedeći Kalač: Efekti primjene Zakona o konverziji kredita u švajcarskim francima mali\nKoliko god ovo spinovanje cak mozda bilo uspejsno, ocigledno je da Heta ne odgovara samo na jedno vazno pitanje- zasto ne primjenjuje zakon o chf-u u Crnoj Gori a obavezna je kao povezano lice jedne te iste institucije unutar bankarske grupe koja je dala kredite… Bar je njihova besprizorna ponuda klijentima jasan pravni dokaz koliko su pogresno prijetili klijenima, pa sada stvarno nemaju sistemski kredibilitet da nauce novinare njihovom poslu.


Dušan i Denis osvojili četvrto i šesto mesto na Medjunarodnom takmičenju u Skoplju – Knjaževačke vesti\nHome / Bodybuilding / Dušan i Denis osvojili četvrto i šesto mesto na Medjunarodnom takmičenju u Skoplju\nDušan Savić osvojio četvrto, a Denis Aleksić šesto mesto na Međunarodnom takmičenju u Skoplju.\n„IFBB Diamond cup Skopje 2.0“ održan je od 11. do 14. oktobra u glavnom gradu Severne Makedonije. Pauerlifting i bodi bilding sportski klub Knjaževac ostvario je istorijski uspeh na ovom takmičenju, pošto su obojica knjaževačkih predstavnika izborila plasman u finale.\nDenis Aleksić je, u kategoriji Mens Physique do 176 centimetara, zauzeo šesto mesto, što je njegov do sada najveći uspeh na Međunarodnom kupu.\nDušanu Saviću, koji je nastupao u kategoriji Classic Physique, za malo je izmakla medalja i na kraju je osvojio četvrto mesto.\nU nastavku sezone takmičare Pauerlifting i bodi bilding sportskog kluba Knjaževac do kraja oktobra očekuju nastupi na Svetskom kupu u Pančevu, kao i na nadmetanjima koja se održavaju u Beogradu – Državnom prvenstvu i Trofeju Beograda.\nPrevious: Stonoteniseri Knjaževca poraženi u Nišu\nNext: Predsednik Đokić obišao radove na rekonstrukcije saobraćajnica u Knjaževcu


VRAČARA PLAŠILA LJUDE U BIH DA ĆE IM UMRIJETI ČLANOVI PORODICE: UHAPŠENA JE | Hayat.ba\nVRAČARA PLAŠILA LJUDE U BIH DA ĆE IM UMRIJETI ČLANOVI PORODICE: UHAPŠENA JE\nSlužbenici Granične policije uhapsili su na graničnom prelazu Popovi kod Bijeljine Patriciju Đorđević (37) iz Vršca, koja je osumnjičena da je u RS opljačkala više osoba, tvrdeći da će vračanjem sa njih skinuti crnu magiju.\nOna je uhapšena na osnovu potrage koju je raspisala policija iz Teslića, nakon što je u tom gradu opljačkala jednu osobu, uzevši joj oko 5.000 eura da bi, navodno, vračanjem skinula crnu magiju.\nĐorđević je tu žensku osobu ubijedila da će joj umrijeti unuče, a da će joj ona vračanjem pomoći da skine crnu magiju.\nOsumnjičena je i da je u decembru prošle godine u Banjoj Luci prevarila jednu osobu, od koje je uzela oko 13.000 eura, rekavši joj da će joj neko od ukućana umrijeti i da će ona to spriječiti vračanjem.\nĐorđevićeva je sličnu prevaru ranije izvršila i na području Trebinja.


FBiH: U protekla 24 sata registrirano 39 slučajeva COVID-19, prijavljena 4 smrtna ishoda - Federalno ministarstvo zdravstva: COVID19\nFBiH: U protekla 24 sata registrirano 39 slučajeva COVID-19, prijavljena 4 smrtna ishoda\nObjavljeno: 09.06.2021 ; Ažurirano: 09.06.2021\nPrema podacima Zavoda za javno zdravstvo FBiH (ZZJZ FBiH), u Federaciji BiH u protekla 24 sata (do 12h) prijavljeni su rezultati testiranja 1.598 uzoraka, od kojih je 39 pozitivno na COVID-19. Novi slučajevi registrirani su u Unsko-sanskom, Zeničko-dobojskom, Srednjobosanskom, Hercegovačko-neretvanskom i Kantonu Sarajevo.\nU Federaciji BiH do sada je testirano ukupno 691.798 uzoraka, a COVID-19 je potvrđen kod 133.612 osoba. Zaključno s današnjim danom, u Federaciji BiH je evidentiran oporavak 124.028 pacijenata.\nU protekla 24h, Zavodu za javno zdravstvo Federacije BiH prijavljena su 4 nova smrtna ishoda. S današnjim danom, broj smrtnih ishoda na području Federacije BiH je 5.395.


Nastavlja se saradnja između Monzina (Milano) i KBC Zvezdare (Beograd) – Sovereign Order of Malta Embassy to Serbia\nNastavlja se saradnja između Monzina (Milano) i KBC Zvezdare (Beograd)\nBeograd, 10. septembar 2015\nNastavlja se saradnja između jedine specijalizovane kardiološke bolnice u Evropi, Monzino iz Milana, i Kliničkog Bolničkog Centra Zvezdara u Beogradu.\nZnačajna količina kreveta i medicinske opreme je donirana od strane Monzina iz Milana KBC Zvezdari.\nAmbasador Alberto di Luka, zajedno sa Prvim savetnikom Ambasade, koji je takođe i predsednik Monzina, Dr. Carlo Buora, je izvršio zvaničnu predaju novom direktoru bolnice, dr. Prof. Petru Svorcanu.\nUz reči zahvalnosti načelnici bolnice su iskazali želju za nastavak saradnje sa Ambasadom Suverenog Malteškog Reda u Beogradu.\nHitna humanitarna pomoć za izbeglice između Srbije i Mađarske\n59 godina “Prihvatilišta za decu”\nNarodna Skupština: Sastanak sa Grupom prijateljstva Srbija-Malteški Red\nNastavak podrške za Kragujevac


RTCG - Radio Televizija Crne Gore - Nacionalni javni servis :: Fudbal :: Radulović: Snove pretočiti u stvarnost\n07. 03. 2021. 16:34 >> 16:34 0\nSELEKTOR IMA PLAN\nFudbalska reprezentacija Crne Gore uoči starta kvalifikacija za Svjetsko prvenstvo ima svoju viziju i plan, svoje snove i želi da ih od prvog okupljanja pretoči u stvarnost, kazao je selektor Miodrag Radulović.\nRadulović je objavio danas spisak igrača za start kvalifikacija i martovske duele.\nCrnogorski fudbaleri na startu kvalifikacija gostovaće Letoniji 24. marta, tri dana kasnije u Podgorici igraće protiv Gibraltara, dok će 30. marta biti domaćin selekciji Norveške.\nRadulović je pozvao 23 fudbalera, među kojima su i dvojica debitanata - Uroš Đurđević, napadač Sportinga iz Hihona i Ilija Martinović, defanzivac Maribora.\nNa spisku je i Esteban Saveljić, defanzivac Rajo Valjekana, koji se vraća u nacionalni tim nakon četiri godine.\nRadulović je kazao da je odlučio, nakon detaljne i ozbiljne analize stručnog štaba, skautinga i provjere svih kandidata, odlučio za 23 igrača iz inostranstva.\nOn je najavio da će spisak biti dopunjen igračima iz domaće lige.\n"Skautirana je grupa igrača sa šireg spiska, nijesam se odrekao nijednog igrača ili kandidata. Bilo je ponovo problema sa povrijeđenim igračima, nekoliko njih ima ozbiljne povrede mišića, neki od njih se oporavljaju od povreda", rekao je Radulović na konferenciji za novinare.\nOn je kazao da zbog povreda nije mogao da računa na Vukana Savićevića, Luku Mirkovića, Milivoja Raičevića, Šaletu Kordića, Nikolu Vujnovića i Marka Vešovića.\n"Strefan Mugoša će okupljanje propustiti zbog kovid kriterijuma. Marko Janković je tek počeo da igra u Izraelu, dok golman Danijel Petković nije u sastavu. Nijesmo mogli da računamo na te igrače, ali ih se ne odričem", rekao je Radulović.\nOn je istakao da ima puno povjerenje u grupu igrača koje je pozvao, u njihov talent i karakter.\n"Imam puno povjerenje u njihov motiv i želju da napravimo iskorak u ovim kvalifikacijama. Ubijeđen da možemo odgovoriti izazovu koji nas čeka na startu kvalifikacija. Nadam se da ćemo napraviti zajedništvo, koje nam je prijeko potrebno, jer je ono ključ svega za ostvarivanje dobrog rezultata", rekao je Radulović.\nKomentarišući angažovanje napadača Sportinga iz Hihona za nastup u crnogorskoj reprezentaciji, kazao je da kada je od predsjednika saznao da Đurđević može igrati za Crnu Goru nije imao dilemu.\n"Znam o kakvom se čovjeku i napadaču radi. On je još 2009. godine bio na ljetnjem kampu za igrače do 17 i 19 godina. Od tada se znamo. Pratio sam njegovu karijeru, a sada su se stekli uslovi da pojača naš napad. Vjerujem da će nam pomoći u ostvarenju želja i planova", rekao je Radulović.\nKomentarišući spisak crnogorski selektor je kazao da su to igrači koji igraju u najboljoj formi i imaju najveću minutažu u svojim klubovima\n"Reprezentacija nije 11 igrača ili 23 koliko je sada na spisku, već grupa od 50-tak igrača", rekao je selektor.\nRadulović je kazao da je stručni štab do tančina skautirao protivnike i da zna njihove vrline i mane.\n"Siguran sam da sa igračima koje smo pozvali možemo da odgovorimo tom izazovu, nivou i ritmu takmičenja u martovskom FIFA terminu", kazao je Radulović.\nOn je kazao da bez obzira na sve probleme ima viziju kako će izgledati tim za prvu utakmicu.\n"Nadam se da više neće biti povreda i da će spremni i zdravi doći na okupljanje. Nama je prvi trening 21. marta, a igrači u Španiji i Italiji tog dana imaju utakmice", rekao je Radulović.\n"Vjerovao sam da možemo do pobjede"\nRadulović: Malo je vremena za drastične promjene


Važni zaključci na sastanku NATO-a u Briselu - Atlantski Savet Srbije\nPhoto: : www.nato.int\nNATO će nastaviti sa obukom bezbednosnih snaga u Iraku i aktivnostima čiji cilj je sprečavanje ponovnog pregrupisavanja borbenih grupa ISIL-a u toj državi. Sem toga, medju prioritetima NATO-a u budućem periodu će i dalje biti podrška aktivnostima koje sprovode Sjedinjene Američke Države radi postizanja mira u Avganistanu, a posebno je važno to što je završeno sa realizacijom plana „Četiri puta 30“, odnosno sa stvaranjem trupa za brze intervencije NATO-a koje su sposobne da munjevito odgovore na svaku eventualnu pretnju na svojoj teritoriji. To su najvažniji zaključci sastanka ministara za odbranu zemalja članica NATO-a koji je održan ovih dana u Briselu. U obraćanju učesnicima tog skupa generalni sekretar NATO-a Jens Stoltenberg je podsetio da je ta vojna organizacija počela da sprovodi aktivnosti u Iraku tek kada joj se obratila vlada te države i zatražila podršku. Objasnio je da je glavni cilj NATO-a u Iraku da ojača bezbednosne snage te zemlje do te mere da joj više ne bude potrebna bilo čija vojna pomoć.\nNa sastanku ministara za odbranu članica NATO-a se govorilo i o pretnji koju predstavlja Rusija od kada je prestala da se pridržava obaveza koje proističu iz Sporazuma o neširenju raketnih sistema potpisanog sedamdesetih godina prošlog veka sa Amerikom. Tokom diskusije o ovoj temi članice NATO-a su bile saglasne u tome da su raketni sistemi kojima raspolaže Rusija dvostruka pretnja za NATO, s obzirom da mogu da nose projektile kako sa nuklearnim, tako i sa konvencionalnim punjenjem. Ministri članica NATO-a su na ovom sastanku razgovarali i o tome dokle se stiglo sa obavezom da svaka članica poveća izdvajanja za odbranu u svom budžetu. Zaključeno je da je postignut veliki napredak u toj oblasti i da je on uočljiv u svim članicama NATO-a. Generalni sekretar NATO-a Jens Stoltenberg je povodom toga rekao da će zahvaljujući tome do 2024. godine biti investirano još 400 biliona dolara u NATO-ov budžet.\nTokom razgovora o trenutnoj situaciji u Avganistanu, ministri za bezbednost NATO-a su se složili u tome da vojna organizacija kojoj pripadaju i u toj zemlji nastavi da obučava tamošnje bezbednosne snage i da im pruža finansijsku podršku. Kako je naglašeno, to će se sprovoditi sve dok se ne smanji nivo nasilja u toj zemlji i dok talibani ne pokažu stvarnu volju za mirom. Na marginama sastanka u Briselu ministri za bezbednost članica NATO-a su održali sastanak sa njihovim kolegom iz Ukrajine Andrejom Zahorodnjikom. Tom prilikom je zaključeno da članice NATO-a u potpunosti podržavaju ukrajinski suverenitet i teritorijalni integritet.\nPrevious „Youth Outreach“\nNext Ministarstvo odbrane Hrvatske: Rusi dobro remontovali naše helikoptere


Svađa je vaš izbor, a izabrali ste je da biste bili bliži sa partnerom. Štos je u tome da naučite da možete imati emocionalni intenzitet a da pri tom ne budete destruktivni.\n5. Učinite nešto prijatno na poluvremenu svađe – Kada ste prekinuli svađu na način na koji je to preporučeno pod brojem četiri, onda pronađite neku aktivnost koja vam uobičajeno prija kada je sami obavljate – bilo šta, od odlaska u bioskop do table čokolade ili odlaska na plažu. Može se dogoditi da vam na početku bude pomalo teško zato što nećete biti „raspoloženi”, ali cela stvar i jeste u tome. Prijatna aktivnost ukrštena sa svađom i osećanjima koja imate tokom svađe pomoći će vam da brže odbacite one delove koji su samo vaša a ne i pitanja vašeg partnera, kao i delove koje istinski želite da promenite kod partnera.\n6. Nemojte olako da pristajete na kompromise, ali budite fleksibilni – Ponekad se vaša osećanja promene i možete da nešto date i nešto da uzmete. U neko drugo vreme zaključićete da morate da istrajete u svojim stavovima – ne zbog ponosa, već zato što biste u suprotnom bili neiskreni prema sebi samom. Ako dopustimo sebi da lako pristanemo na kompromis, to uvek ima i bumerang efekat – osećamo se nezadovoljnima i spremnima da uzvratimo, i sva je prilika da ćemo ta ružna osećanja koja imamo sačuvati kako bismo u nekom trenutku „izjednačili” rezultat! Bolje je da na nečemu radimo šest meseci da postepeno nađemo izlaz, nego da legnemo na rudu i osećamo se kao da smo nepošteni prema sebi samima.\nU isto vreme, treba da priznate svoje greške i da se složite sa objektivnim kritikama koje su vam pošteno upućene. To je velika šansa da naučite nešto o sebi i o tome na koji način vaše radnje utiču na druge. Prema tome, „čini drugome” – dakle, pokažite ljubaznost i spremnost za praštanje gde god je to mogućno, istu onakvu ljubaznost i spremnost za praštanje kakvu biste voleli da drugi ispolje prema vama.\nTagovi :bračni problemi, brak, porodica, raspravljanje, Stiv Bidalf, svađa, svađa u braku, Veština Ljubavi


Izvor: Radio Televizija Vojvodine, 19.Okt.2019, 15:03\nPredsednik Vlade Rusije Dmitrij Medvedev čestitao je građanima Srbije 75. godišnjicu oslobođenja Beograda od nacističke okupacije u Drugom svetskom ratu, poručivši da Srbiji želi mir, slobodu, prosperitet i blagostanje. "Rusija podržava Srbiju i spremna je da joj pruži neophodnu pomoć u očuvanju suvereniteta i teritorijalnog integriteta", poručio je Medvedev, u obraćanju poslanicima srpskog parlamenta.\nU obraćanju na posebnoj sednici Narodne skupštine Medvedev je >> Pročitaj celu vest na sajtu Radio Televizija Vojvodine << rekao "da mu je čast što boravi u Beogradu baš na današnji dan kada se obeležava oslobođenje od fašizma".\n"Naši odnosi nisu se promenili. Čast mi je što učestvujem u ovom velikom danu. Čestitam bratskom srpskom narodu 75. godišnjicu oslobođenja od fašizma i želim vam mir, slobodu, prosperitet i blagostanje", poručio je Medvedev.\nRusija isključivo za mirno rešenje za KiM\n"Rusija podržava Srbiju i spremna je da joj pruži neophodnu pomoć u očuvanju suvereniteta i teritorijalnog integriteta", poručio je Medvedev, u obraćanju poslanicima srpskog parlamenta.\nMedvedev je istakao da se Rusija zalaže za isključivo mirno rešavanje postojećih problema, na osnovu Rezolucije 1244 UN.\n"Želimo da situacija na Balkanu ostane stabilna i bezbedna i želimo da razvijamo saradnju sa svim balkanskim državama", rekao je Medvedev.\n"Zato je važno očuvanje nacionalnih interesa", podvukao je Medvedev.\nOn je istakao da se Rusija ne oseća kažnjeno zbog prekida saradnje sa EU i da ne vidi šta se time dobilo.\n"Rusija će", kaže, "ceniti to što se Srbija, uprkos svom opredeljenju da postane član EU i uprkos pritiscima, nije pridružila sankcijama Unije protiv Rusije".\nOn je naglasio da da je Rusija zainteresovana za partnerske odnose sa EU, da ima stabilnu, uspešnu ekonomsku saradnju i razvoj i odgovornog komšiju.\nRusija je, kako je rekao, otvorena za obostranu saradnju sa EU ali samo uz uzajamno poštovanje i razumevanje.\nU tom konetsku ocenio je da odnosi Srbije i Rusije mogu da budu primer.\n"Jer vaša zemlja je naš prijatelj, vezuju nas jezik, kultura, vera. U shvatanju ljudi živi misao da smo dva bratska naroda i to i jeste tako. I u najtežim situacijama Rusija se trudila da bude podrška Srbiji, tako je bilo u 19. veku, posle potresa 1917. godine u našoj zemlji kada je veliki broj mojih sunarodnika emigrirao u Srbiju, da ne govorim da smo bili braća po oružju u dva rata. O našim dobrim odnosima mogu da posvedočim i ja jer je tako bilo i pre deset godina kada sam govorio za ovom govornicom", rekao je on.\n"Odnosi su sada u dobroj fazi, odvija se aktivan dijalog, postoji visok nivo razumevanja i poverenja, usaglasili smo veliki paket sporazuma koji je spreman za potpisivanje, robna razmena raste a obim ruskih investicija premašio je četiri milijarde dolara, a plan je da ga povećamo minimum za 1,5 milijardi", rekao je Medvedev.\n"To je važno danas kada se", kako je rekao, "u nekim evropskim zemljama ruše spomenici vojnicima koji su ih oslobodili od fašizma, dok se dželati proslavljaju kao nacionalni heroji, a otvorena propaganda nacističkih ideja i agresivne akcije neonacista postaju redovna pojava".\n"Takvo gubljenje sećanja nije samo opasno, ono podriva najvažnije principe međunarodnih odnosa, koji su ustanovljeni upravo posle rata, a ne bilo kada. Cilj tih manipulacija je da se promeni svet i norme međunarodnog prava nekim izmišljenim razlozima, koji dozvoljavaju da se nametnu nelegalna, jednostrana rešenja da opravdaju bilo koje delatnosti", rekao je Medvedev.\n"Sve to", dodao je, "stvara uslove za napetosti i konflikte, što dalje vodi ka nestabilnost u celom svetu".\nSrbija je, kaže, nažalost, iskusila posledice delovanja koje se vrše u protivrečju i zaobilazeći međunarodno pravo, podsetivši na NATO agresiju 1999. godine, kada je, kaže, podržavala Srbiju, kao što to čini i danas.\nNe ili zapad ili istok,već pragmatična saradnja\nMedvedev je izrazio je nadu da Evropska unija neće zameriti Srbiji na potpisivanju trgovinskog sporazuma sa zemljama Evroazijske ekonomske unije (EAEU) i ocenio da stav EU "ili istok ili zapad" ne vodi u pravom smeru.\nMedvedev je podsetio da će 25. oktobra u Moskvi, u prisustvu predsednice Vlade Srbije Ane Brnabić, taj sporazum biti potpisan.\n"Ne treba saradnju usmeravati na 'ili - ili', ne treba reagovati na ideološke obmane i klišee i biti protiv takvog destruktivnog pristupa, nego razmišljati pragmatično i razvijati pragmatičnu saradnju", poručio je Medvedev u Skupštini Srbije i dodao da je Rusija protiv konfliktnog pristupa.\nPotpisivanje sporazuma sa EAEU za Srbiju znači pristup tržištu od 180 miliona ljudi, da će izvoz pojedinih srpskih proizvoda na tom tržištu biti liberalizovan, ali i da će to učiniti Srbiju privlačnijom ruskim i ostalim investitorima iz Evroazije.\n"Rusija zbog toga ne tuguje, ali je to ostavilo posledice na rešavanje brojnih zadataka u Evropi i na ekonomiju, zbog čega su izgubljene milijarde evra koje se ne mogu povratiti", zaključio je Medvedev.\nMedvedev je ranije stigao u Dom Narodne skupštine Srbije, gde će se na posebnoj sednici obratiti poslanicima.\nMedvedeva je u zgradi parlamenta dočekala predsednica Skupštine Srbije Maja Gojković.\nBrnabić i Medvedev, složili su se danas ranije da njihovi razgovori predstavljaju priliku da se još jednom potvrdi spremnost za dalji razvoj saradnje između dve zemlje i obeleži savezništvo iz Drugog svetskog rata.\n"Dobrodošli i hvala što se danas odvojili vreme da obeležimo naše savezništvo u Drugom svetskog ratu", poručila je Brnabić na početku razgovora u četiri oka sa ruskim kolegom.\nProgramom posete je predviđeno da Brnabić i Medvedev polože vence na Spomen-groblje Oslobodiocima Beograda i na Spomenik crvenoarmejcu.\nZvaničnu posetu Srbiji, premijer Rusije završiće prisustvom na svečanoj akademiji u Sava Centu povodom 75. godišnjice oslobođenja Beograda u Drugom svetskom ratu, za šta su živote zajedno položili sovjetski i naši vojnici.\nNezavisne Novine: Svečani doček za Medvedeva ispred Palate Srbija: Dobri odnosi dvije države\nBlic: Goran Vesić se sastao sa zamenikom ministra trgovine Rusije\nBEOGRAD - Predsjednica Vlade Srbije Ana Brnabić priredila je danas poslije podne, ispred Palate Srbija, svečani dočak za premijera Ruske Federacije Dmitrija Medvedeva, koji boravi u zvaničnoj posjeti Srbiji.


Review - Šalinački Kup\nDok se iskusni jedriličari nadmeću u Donjem Milanovcu na 46. Kupu Đerdapa, početnici u klasi Optimist su ove subote imali prilike da se takmiče na Šalinačkom jezeru.\nPodeljeni u dve grupe, na apsolutne početnike i one starije sa za nijansu većim iskustvom, takmičari su imali prilike da se pokažu u pitomim uslovima ovog jezera u match race formatu takmičenja Šalinčkog Kup-a. Kako je većini mališana ovo bilo prvo regatno iskustvo, uzbuđenje je bilo prisutno kako na vodi tako i na obali. Radost, smeh, slavlje i podrška roditelja ali i samih takmičara među sobom, bili su prisutni do poslednjeg metra velikog finala u kome su se susreli pobenici obe grupe.\nPobednik među najmlađima je Gregor Živković iz Jedriličarskog kluba Ada od koga je u velikom finalu ipak za nijansu bio brži pobednik grupe iskusnijih jedriličara Vasko Braćinac iz Jedriličarskog kluba Smederevo koji je i organizator ove regate.\nNakon zvaničnog dela, usledilo je i revijalno takmičenje veterana u kom su učestvovali treneri ali i po koji roditelj. Predivno podsećanje na prve godine jedrenja stavilo je osmeh na lice akterima ovog dela programa. Prvo mesto su podelili Ana Đorđević, Dejan Radovanović i Miloš Dobrosavljević koji su imali isti broj bodova nakon finalne runde.\nSve pohvale idu domaćinima koji ovom regatom u takmičarskom smislu afirmišu početnike i bude tamičarski duh najmlađih jedriličara u zemlji.


Banka Engleske - Blic Online\nBanka Engleske predviđa NAJVEĆI EKONOMSKI PAD Britanije još od 1706. godine\nBanka Engleske zadržala je juče referentnu kamatu na nepromenjenom nivou od 0,1 odsto. Banka je, takođe, izrazila spremnost da preduzme dalje mere ukoliko se ekonomska kriza izazvana pandemijom korona virusa dodatno pogorša.\nPosle nemačke, PADA i engleska PRIVREDA\nPROMENA NA ČELU BANKE ENGLESKE Kontrolor industrije finansijskih usluga postao novi guverner\nEndrju Bejli, sadašnji šef tela za finansijsku kontolu u Ujedinjenom Kraljevstvu, imenovan je za sledećeg guvernera Banke Engleske koji će na tom mestu zameniti Marka Karnija, potvrdio je jutros britanski ministar finansija Sadžid Džavid vest koju je objavio Fajnenšel Tajms.\nKarni guverner Banke Engleske do 2020.\nGuverner Centralne banke Engleske, Mark Karni, pristao je danas da produži mandat za još šest meseci, tačnije do kraja januara 2020. godine, kako bi podržao britansku ekonomiju u mesecima kada Britanija sledeće godine izađe iz EU.\nZbog Bregzita zemlja bez posla ostaje 75.000 ljudi\nBanka Engleske očekuje da će Britanija izgubiti oko 75.000 radnih mesta u vezi sa finansijskim uslugama, nakon što zemlja napusti EU 2019. godine.\nVelika Britanija: Promovisana novčanica sa likom Džejn Ostin\nBanka Engleske promovisala je prvu plastičnu novčanicu od 10 funti sa likom književnice Džejn Ostin, a javnosti će biti na raspolaganju od 14. septembra.\nKarni: BoE potcenila snagu potrošnje Britanaca\nGuverner Banke Engleske (BoE) Mark Karni izjavio je danas da je banka je potcenila snagu potrošnje britanskog stanovništva u svojoj proceni o tome šta će se događati neposredno posle prošlogodišnjeg glasanja za Bregzit.\nNovi britanski ministar finansija Filip Hamond izjavio je da Banka Engleske (BoJ) mora da odgovori na ekonomski "udar" koji proizlazi od izlaska zemlje iz Evropske unije.\nHamond: Britanija još nije odlučila kada će pokrenuti Bregzit\nNovi britanski ministar finansija Filip Hamond izjavio je danas da Mark Karni odlično obavlja posao guvernera Banke Engleske i da će raditi s njim na "kovanju" ekonomskog plana za Britaniju za period posle Bregzita.\nUTICAJ BREGZITA Banka Engleske reže kamate prvi put u sedam godina?\nBanka Engleske (BoE) razmatra da li da snizi kamatne stope prvi put u više od sedam godina radi suzbijanja ekonomskih posledica britanskog glasanja za izlazak iz Evropske unije.\nČerčil na prvoj plastičnoj novčanici od pet funti\nBanka Engleske (BoE) predstavila je danas svoju prvu plastičnu novčanicu s likom vođe iz Drugog svetskog rata, Vinstona Čerčila, dajući priliku aktivistima kampanja u vezi sa referendumom o članstvu Britanije u Evropskoj uniji da, kako ocenjuje agencija Rojters, obnove okršaje.\nBanka Engleske: Bregzit vodi u destabilizaciju ekonomije\nCentralna banka Engleske je upozorila danas na velike rizike po britansku ekonomiju, ukoliko se glasači na junskom referendumu opredele za izlazak Britanije iz Evropske unije.\nBanka Engleske upozorava: Bregzit bi doveo do pada ekonomije\nZvaničnici centralne banke Engleske (BoE) odlučili su jednoglasno da zadrže referentnu kamatnu stopu na istorijskom minimumu od 0.50 odsto, upozoravajući još jednom na posledice potencijalnog izlaska Britanije iz Evropske unije.\nPROCURELO TAJNO ISTRAŽIVANJE Šta ako Britanija napusti EU?\nBanka Engleske sprovela je istraživanje o prednosti i manama eventualnog istupanja Velike Britanije iz EU. Rezultati istraživanja, koje je trebalo da bude tajno, procureli su u javnost, i to baš pre početka pregovora Dejvida Kamerona i lidera EU o referendumu o ostanku Velike Britanije u zajednici evropskih zemalja.\nBritanija uvodi plastične novčanice od 2016. godine\nVelika Britanija će prvi put u svojoj istoriji uvesti novčanice od plastike, saopštila je danas Bank of England, centralna banka u Londonu.\nBanka Engleske pravi plastične novčanice\nBanka Engleske potvrdila je da je u novi ugovor o štampanju novčanica uključen uslov da se papirne zamene sa plastičnima.\nKanađanin novi guverner Banke Engleske\nBritanska vlada je za novog guvernera Banke Engleske izabrala sadašnjeg šefa centralne banke Kanade.


Škola fudbala “Tempo” iz Ilijaša OZVANIČILA SARADNJU sa zagrebačkim “Dinamom” - IlijasNet\nIlijasNet/Ilijaš/Škola fudbala “Tempo” iz Ilijaša OZVANIČILA SARADNJU sa zagrebačkim “Dinamom” *Arhiva\nŠkola fudbala “Tempo” iz Ilijaša OZVANIČILA SARADNJU sa zagrebačkim “Dinamom” *Arhiva\nŠkola fudbala “Tempo” iz Ilijaša je prošlog mjeseca, tačnije 10.08.2019. godine u Zagrebu, u sjedištu GNK Dinamo Zagreb, potpisala i ozvaničila ugovor o suradnji njihove škole fudbala i Nogometne škola Dinama.\n– Predsjednik Škole fudbala Tempo Ilijaš gospodin Kenan Buza i direktor Nogometne škole Dinamo gospodin Damir Krznar sastali su se na pomenuti datum i ozvaničili taj historijski trenutak za našu Školu, naš grad Ilijaš te kao jedan od najvažnijih faktora, našu djecu.\nSpomenuti ugovor od velikog je značaja za razvoj naše škole fudbala, odnosno naših igrača svih uzrasnih kategorija (koji će trenirati po planu i programu Škole nogometa Dinamo koja je po kvalitetu druga škola fudbala u Evropi), te dodatnu stručnu edukaciju naših trenera kroz zajednički rad s Dinamovim stručnjacima u razvoju igrača.\nŽelimo da se zahvalimo svima koji su nam pružili podršku i povjerenje, te ovim mi opravdavamo vašu vjeru u nas – naveli su, između ostalog, iz “Tempa”.


Pacijenti ne dobijaju zdravstvene usluge blagovremeno – ZKA\nPacijenti ne dobijaju zdravstvene usluge blagovremeno\nNe funkcionisanje medicinskih uređaja rezultiralo je dugim vremenom čekanjem za pacijente kojima je potrebno lečenje. Čekanja za ne-hospitalizovane pacijente za Magnetnu rezonancu idu i do godinu dana, dok je čekanje za Kompjuterizovanu tomografiju, u proseku 30-45 dana.\nS obzirom na veliki uticaj koji funkcionisanje i upravljanje medicinskim uređajima ima u zdravstvenoj nezi, odnosno na život građana, NKR je preduzela reviziju učinka za praćenje sprovođenja preporuka sa izveštaja revizije “Odgovornost za nadzor i upravljanje u korišćenju medicinskih uređaja. Predmet: Kompjuterizovana tomografija” koje je sprovedena u 2015 godini.\nPrateća revizija je pokazala da nijedna od preporuka iz 2015 godine nije u potpunosti sprovedena. Nadležne institucije kao što su Ministarstvo zdravlja, Univerzitetsko klinička Služba Kosova, Univerzitetsko Klinički centar Kosova i Opšte bolnice u Peći, Prizrenu i Mitrovici, nisu pripremile akcione planove pokazujući tako nedostatak odgovornosti za poboljšanje situacije za upravljanje medicinskim uređajima i pružanje usluga građanima.\nBesnik Osmani, Generalni revizor je u vezi sa ovom revizijom izjavio: “Blagovremeno pružanje usluga i zdravstvena nega imaju veliki uticaj na kvalitet života i na zdravlja građana. Za funkcionalan zdravstveni sistema, zdravstvene tehnologije su od suštinskog značaja. Medicinski uređaji se trebaju dobro upravljati i pratiti, jer odigravaju odlučujuću ulogu u prevenciji, dijagnostici i lečenju bolesti i rehabilitaciju pacijenata”.\nVrednost posebnih medicinskih uređaja UKBSK procenjuje se na oko 8 miliona €, dok su troškovi za održavanje i servisiranje za period 2016-2017 oko 4 miliona €. U nedostatku praćenje i blagovremenog održavanja, bilo je trenutaka kada su neki uređaji bili van funkcije i do šest meseci u toku godine. Osim toga, u nekim slučajevima su Kompjuterizovane Tomografije (CT) funkcionisale van parametara koje preporučuje proizvođač, čime se ugrožava profesionalizam medicinskog osoblja.\nNacionalna Kancelarija Revizije je procenila da trenutni postupci nisu dovoljni, stoga je u preporukama koje date za Ministarstvo zdravlja i za Univerzitetsku kliničku bolničku službu Kosova, zatražio da se intenziviraju napori za potpuno sprovođenje preporuka.\nKompletan izveštaj možete pročitati na www.zka-rks.org\nTokom posete sedištu Nacionalne Kancelarije Revizije Švedske, Zamenik generalnog revizora Kosova, Ilir Salihu, sastao se sa rukovodiocima i revizijskim osobljem Švedske Vrhovne Institucije ...\nSaradnja između revizora i poslanika obeležila značajan napredak u povećanju uticaja spoljne revizije\nOvako je danas rekao u Skoplju Generalni Revizor Kosova, g. Besnik Osmani, na regionalnoj konferenciji „Saradnja između Državne Revizorske Kancelarije i Parlamenta“, kojoj su ...\nNacionalna Kancelarija Revizije učestvuje na drugom sastanku Saveza revizora\nZamenik generalnog revizora Republike Kosovo g. Ilir Salihu i revizor, gđa. Mirlinda Beqiri su 22. marta, učestvovali u drugom sastanku Saveza revizora, koji je održan u sedištu Organizacije za ...\nPoštovane medije, Generalni Revizor g. Besnik Osmani će primiti ambasadora Sjedinjenih Američkih Država na Kosovu, Filip S. Kosnett, tom prilikom će službeno početi sa radom Jedinica za borbu ...


Vučić: Protesti su u redu dok su mirni - Politika - Dnevni list Danas\nPočetna » Vesti » Politika » Vučić: Protesti su u redu dok su mirni\nVučić: Protesti su u redu dok su mirni\nDanas Online04.04.2017. 11:51\nPremijer Srbije i novoizabrani predsednik Srbije, Aleksandar Vučić, rekao je da je Srbija demokratska zemlja i da su protesti zbog izbornih rezultata u redu, sve dok su mirni.\n„Srbija je demokratska zemlja i svako može da bude srećan ili nesrećan zbog izbornih rezultata. Zamislite, kada bih ja pozvao sve pristalice da slavimo. Nemamo vremena za to. Moramo da radimo i da budemo još uspešniji i marljiviji“, rekao je Vučić novinarima u Mostaru, prnosi Srna, komentarišući protest grupe mladih u Beogradu zbog rezultata predsedničkih izbora.\nDodao je da onaj ko ima vremena uvek može da protestuje sve dok je to mirno, kao i da je normalno da se neko izjašnjava da li je za ili nije.\n„Nadam se da se sada neće videti neodgovornost nekih političara koji su ranije pozivali na nasilje“, rekao je Vučić, i dodao da će pomoći organizacijama sa Kosova da ponovo ispred zgrade Skupštine Srbije u Beogradu postave panoe sa fotografijama ubijenih i kidnapovanih Srba sa Kosova, uništene tokom sinoćnjeg protesta. On je naveo da čeka konačne rezultate predsedničkih izbora održanih u nedelju, 2. aprila, i da očekuje da će osvojiti 56 odsto glasova.


Jovanović: Srebrenica večna opomena da se zlo ne zaboravi - IndeksOnline.rs\nNaslovna srbija Beograd Jovanović: Srebrenica večna opomena da se zlo ne zaboravi\nTanjug/Jane Barlow/PA via AP\nBEOGRAD – Lider LDP-a Čedomir Jovanović povodom četvrt veka od zločina u Srebrenici ukazuje da se i nakon 25 godina suočavamo sa činjenicom da su naša društva u “davno iskopanim rovovima”, i bez snage da, kako je naveo, zakoračimo dalje.\n“Scene pakla tih julskih dana, ta ljaga i sramota koja je od ljudi napravila zveri, večna su opomena i podsećanje da zlo koje je postojalo te 1995. godine nikada ne sme i ne može biti zaboravljeno”, napisao je na svojoj fejsbuk stranici Jovanović.\nOn je dodao da su sudske presude Mladiću i Karadžiću mala uteha za majke, od kojih su, kako je rekao, mnoge i umrle ne uspevajući da nađu kosti svojih sinova…\n“Ne postoje godine zatvora koje mogu nadoknaditi ijednu izgubljenu glavu, niti postoje reči kajanja kojima se neko može obratiti porodicama streljanih, jer ljudski um ne može ni da zamisli kako izgleda kada već izmučene i izmrcvarene ljude vodite na pogubljenje i u tome uživate”, naveo je lider LDP.\nPrema njegovim rečima, dužnost svakog normalnog čoveka je da pred srebreničkim žrtvama sagne glavu, zatraži oprost iako možda ništa lično nije kriv ili odgovoran.\n“Da kaže nekoliko reči utehe onima koji, i posle 25 godina, svakog 11. jula obilaze grobove onih koje nikada neće prežaliti”, zaključio je Jovanović.\nSrbija dobija novi parlament, poslanici polažu zakletvu\nU Crnoj Gori 60 novozaraženih, preminula jedna osoba\nBEOGRAD - U Skupštini Srbije sutra će biti potvrđeni mandati novih narodnih poslanika čime će zvanično biti konstituisan novi saziv parlamenta, a poslanici će...\nU poslednja 24 sata na Kosovu 13 umrlih i 245 novozaraženih...\nU Srbiji još 311 novozaraženih, preminulo još osam osoba\nNovopazarci pohrlili na letovanje u Albaniju\nÐerlek: Situacija znatno bolja, polako prelazimo u nekovid bolnicu\nMediji: U kovid bolnici u Nišu pacijent pretukao medicinsku sestru\nNOVI PAZAR: Kod uhapšenog pronađeno 1.137 grama kokaina\nU Novom Pazaru preminuo jedan pacijent iz Tutina, 3 na raspiratorima


Država Srbija će donirati još 100.000 evra za istraživanje vakcine protiv kovid-19! | Vestinet.rs\nPočetna TEMA DANA\tDržava Srbija će donirati još 100.000 evra za istraživanje vakcine protiv kovid-19!\nJoksimović je tom prilikom podsetila da nakon nepuna dva meseca od izuzetno uspešne međunarodne donatorske konferencije koja je održana 4. maja u okviru Globalnog odgovora na korona virus, kada je Srbija donirala dva miliona evra za razvoj vakcine, najavljujemo dodatnu pomoć u iznosu od 100.000 evra.\nJoksimović je naglasila da nas napori poput globalne kampanje „Ujedinjeni za našu budućnost“ kojoj se Srbija pridružila, podsećaju da nismo sami u toj borbi i da smo zajedno jači, saopšteno je iz Vlade Srbije.\nSrbija će donirati dva miliona evra za vakcinu!\ndonacijadoniranjeJadranka Joksimovićsto hiljada evra\n„Srbi, dajte deo Kosova i Preševo, tražite Republiku Srpsku i pola Makedonije!“ – BIVŠI ŠEF CIA PREDLOGOM ŠOKIRAO BALKAN!


Vlasnicima vozila sa srpskim tablicama rok do petka da preuzmu nalepnice - Medija centar\nVlasnicima vozila sa srpskim tablicama rok do petka da preuzmu nalepnice\nVlasnici vozila sa srpskim tablicama koji se već nalaze na teritoriji Kosova imaju rok do petka (8. oktobra) da preuzmu nalepnice na graničnim prelazima ili u Centrima za registraciju, kojima će prelepiti državne simbole.\nIsto ovo važi za tablice sa oznakama kosovskih gradova koje izdaju organi Srbije, naveli su za Radio Slobodna Evropa (RSE) iz Ministarstva unutrašnjih poslova Kosova.\nDanas je počela realizacija sporazuma Kosova i Srbije o registarskim tablicama, koji je potpisan 30. septembra u Briselu posredstvom Evropske unije. Ovim sporazumom, koji predviđa da se belom nalepnicom prelepe državni simboli Kosova i Srbije, je došlo do deeskalacije sitaucije na severu Kosova gde živi većinsko srpsko stanovništvo.\nJeta Tela, šefica kabineta i viša politička savetnica ministra unutrašnjih poslova Kosova, Dželjalja Svećlje je za RSE istakla da će nakon 8. oktobra, u skladu sa zakonom, biti kažnjeni svi koji nemaju prelepljene državne simbole na srpskim registarskim tablicama.\nZamenik premijera Kosova i šef kosovskog pregovaračkog tima za dijalog sa Srbijom Besnik Bisljimi je ranije objasnio da će se KM tablice tolerisati još šest meseci, dok se ne pronađe konačno rešenje.\nPovećane tenzije između Kosova i Srbije su prevaziđene dogovorom u Briselu, na osnovu kog su u subotu, 2. oktobra, odblokirani putevi koji vode do pomenutih prelaza, nakon čega su se povukli i specijalci.


Sportski susreti u SC "Olimp - Zvezdara" u susret Danu žena - Dan u Beogradu\nNaslovna » Izlasci » Sport » Sportski susreti u SC „Olimp – Zvezdara“ u susret Danu žena\nSportski susreti u SC "Olimp - Zvezdara" u susret Danu žena (foto: Brett Hondow / Pixabay)\nNeko drugi 4. mart 2020. Sport Postavite komentar\nU sali ovog sportskog centra (Vjekoslava Kovača 11), osobe sa invaliditetom obeležiće sportskim druženjem Međunarodni praznik Dan žena.\nNa druženju će se okupiti sugrađani iz svih delova grada i demonstriraće svoje znanje i umeće u desetak sportskih disciplina.\nNa manifestaciji će se zajedno takmičiti devojčice i dečaci i svi će dobiti diplome za učešće, dok su za žene obezbeđeni pokloni koje su izradili polaznici Dnevnog boravka „Dobro srce“.\nManifestaciju je organizovalo Društvo za sport i rekreaciju invalida Opštine Zvezdara u saradnji sa Sportskim savezom osoba sa invaliditetom Beograda, Gradskom opštinom Zvezdara i Sportskim centrom „Olimp – Zvezdara“.\nGrad Beograd je putem Sekretarijata za sport i omladinu i Sekretarijata za socijalnu zaštitu podržao i omogućio održavanje ove manifestacije. (Beoinfo)\nTagovidan žena dan žena 2020 izlasci opština zvezdara osobe sa invaliditetom sc olimp sport za dž\nPrethodni Novi filmovi u bioskopima (5. mart 2020)\nSledeći Međunarodni dan žena 2020 na gradskim pijacama